(Ne)spremni za pandemiju | Glas javnosti\nPočetna > Nedelja > (Ne)spremni za pandemiju\nTEMA NEDELJE - DA LI JE NAŠ ZDRAVSTVENI SISTEM SPREMAN ZA MEKSIČKI GRIP?\nNajavljeni talas pandemije virusa tipa A (H1N1) ili popularnije svinjskog gripa, koji će po prognozama u Srbiju stići do kraja godine, mogao bi da pogodi i pacijente domova zdravlja pojedinih opština, u kojima je jedan lekar zadužen za lečenje više od hiljadu građana!\nUprkos činjenici da je, prema zvaničnim podacima Instituta za javno zdravlje, u našoj zemlji od gripa tipa A (H1N1) obolela samo 131 osoba, a na Institutu za infektivne i tropske bolesti trenutno nije smeštena nijedna osoba obolela od ovog gripa, rapidno povećanje broja zaraženih očekuje se krajem godine. Članovi radne grupe Ministarstva zdravlja za kontrolisanje i praćenje pandemije uveliko rade na pripremama za najavljeni nadolazeći talas.\n- Postoji mogućnost da se usled povećanja broja obolelih i nedovoljno kapaciteta u bolnicama objekti kao što su kasarne, hosteli, moteli prilagode i pretvore u ambulante za smeštaj pacijenata - izjavila je za Glas epidemiolog doktor Goranka Lončarević iz Instituta za javno zdravlje i članica Radne grupe koja se bavi suzbijanjem i prevencijom širenja A (H1N1).\nSkoro 270.000 obolelih i 3.000 mrtvih\nEpidemija gripa H1N1 proglašena je pandemijom 11. juna ove godine. Ona se svetom širi od aprila i predviđa se da bi novim tipom virusa moglo biti zaraženo dve milijarde ljudi širom sveta. Ukupan broj potvrđenih slučajeva novog tipa gripa od aprila 2009. godine je 45.673, uključujući 104 smrtna ishoda. Najveći broj obolelih prijavile su Nemačka sa 15.567, gde nije registrovan nijedan smrtni slučaj, i Velika Britanija, gde je od 13.095 prijavljenih preminulo 65 osoba. Prema poslednjim podacima, ukupan broj obolelih u svetu je 267.412, uključujući 2.851 smrtni ishod.\n- U područjima južne hemisfere, sa umerenom klimom, Argentina, Čile, Australija i Novi Zeland pandemijski talas je već imao svoj uzlet i sada se registruje smanjivanje broja obolelih - izjavila je Fadela Chaib iz Svetske zdravstvene organizacije.\n„Tamiflu“ u oktobru\nEpidemiolog doktorka Goranka Lončarević izjavila je za Glas javnosti da bi do kraja oktobra u našu zemlju trebalo da stigne oko 150.000 kutija „tamiflua“, leka protiv gripa A (H1N1), koje je Ministarstvo zdravlja kupilo kako bi obezbedilo zalihe za nadolazeći talas pandemije.\n- Lek se neće naći u slobodnoj prodaji, jer njegova nekontrolisana primena i korišćenje mogu dovesti do toga da virus postane otporan na lek i da on postane beskoristan za obolele - izjavila je za Glas javnosti dr Lončarević.\nI kasarne u ambulante\nPrema njenim rečima, pretvaranje nezdravstvenih objekata u ambulante je zasada samo teoretska mogućnost za koju bi, ukoliko bude neophodna, Ministarstvo odbrane i MUP moralo da pruži saglasnost. Doktorka Lončarević kaže da su pomenuti objekti pogodni pre svega zbog već prisutnih kreveta i mokrog čvora, što bi olakšalo njihovu adaptaciju u bolnički smeštaj.\n- Da bi se obezbedio dovoljan broj postelja za smeštaj zaraženih u teškom kliničkom stanju svaki direktor bolnice moraće da obavi preraspodelu svojih kapaciteta, odnosno postupi prema akcionom planu koji bi trebao da stupi na snagu 10. septembra. To znači da će se broj kreveta u pojedinim bolničkim odeljenjima smanjiti u korist infektivnog - objasnila je doktorka Lončarević i naglasila da se to neće odnositi na odeljenja kardiologije, neurologije, ginekologije i psihijatrije gde se broj ležajeva ne sme smanjivati.\nDoktorka ističe da se u našoj zemlji očekuje kretanje raspona obolelih od 10 do 35 odsto od ukupnog broja populacije, dok će jačina i brzina kojom se virus bude širio, zavisiti, pre svega, od sredine u kojoj se prvo bude pojavio.\n- Epidemije se javljaju u kolektivima, tako da možemo očekivati širenje u školama i obdaništima, a vozila GSP su takođe jedna od mesta koja će spadati u grupu rizičnih u smislu mogućnosti zaraze virusom - objasnila je doktorka Lončarević.\nInače, na nedavno održanom sastanku u Kopenhagenu na kome su prisustvovali predstavnici radnih grupa za suzbijanje pandemije 23 evropske zemlje objavljeno je da oko 80 odsto obolelih ima blažu kliničku sliku, dok je zvanična smrtnost u rasponu od 0,3 do 0,8 odsto od ukupnog broja obolelih, a samo 0,4 odsto ima i zapaljenje pluća.\nDr Miomir Pelemiš, direktor Instituta za infektivne i tropske bolesti u Beogradu, potvrđuje da je i u ovoj ustanovi sve spremno i da su preduzete potrebne mere zaštite od širenja virusa, kao i da su obezbeđeni najbolji uslovi lečenja na ovoj klinici.\n- U potpunosti smo spremni za najavljeni talas pandemije, koji se, prema našim procenama, očekuje krajem decembra. Ovo nije prvi put da Srbiji preti opasnost od rapidnog širenja virusa. Pre nekoliko godina slične najave su bile za SARS i ptičji grip, i još tada u okviru klinike obezbeđena odeljenja za izolaciju obolelih. U punoj smo pripravnosti - poručuje doktor Pelemiš, koji naglašava da na ovoj klinici trenutno nije hospitalizovana nijedna zaražena osoba.\nAko je suditi po statistici, u Srbiji je važno i gde se čovek razboli. Tako, u opštini Ćuprija, na jednog lekara dolazi 155 ljudi, a u Ćićevcu i Ubu čak 10 puta više. Iz podataka Republičkog zavoda za statistiku jasno je da je u nekim opštinama bukvalno deset puta teže stići do lekara nego u drugim.\nApsolutni šampion Srbije po pitanju dostupnosti zdravstvenih radnika je opština Savski venac, u kojoj, verovali ili ne, na jedva petnaest stanovnika postoji po lekar! Na drugoj strani, u Vladimircima, Plandištu, Preševu, LJigu, Šidu, Kosjeriću, Malom Zvorniku, Mionici, Trgovištu, Osečini, Titelu, Malom Crniću, Krupnju, Ćićevcu i Ubu na pomoć jednog lekara računa više od hiljadu ljudi! Ma koliko bilo istine u pričama da su lekari u malim sredinama, gde nekad i celo selo zavisi od jednog čoveka, predaniji od kolega u velegradima, hiljadu potencijalnih pacijenata je, čini se, ipak preveliki zalogaj za jednog čoveka. I to u normalnim okolnostima. Šta će biti na zimu, ako i kada epidemija meksičkog gripa uzme maha, teško je i zamisliti...\nNačelnici domova zdravlja, u kojima statistički na jednog lekara ide najviše pacijenata, smatraju da i pored manjka medicinskog osoblja mogu da se uhvate u koštac sa eventualnim talasom pandemije. Oni su građanima opština na kojima rade poručili da su pronašli načine da i pored nedovoljnog broja zaposlenih doktora ispoštuju sve svetske standarde kada je postupanje u slučaju epidemije gripa u pitanju.\nDr Katica Stojičić, načelnik Doma zdravlja Ub, potvrdila je da u njihovoj ustanovi radi nedovoljan broj lekara, ali da taj manjak nadoknađuju dobrom organizacijom i prekovremenim radom. Ona je, takođe rekla, da je njihova bolnica već oformila krizni tim, izolovanu prostoriju za prijem zaraženih virusom H1N1, kao i da se doktori na svakih nedelju dana angažuju na polju edukacije građana Uba.\n- U našoj ustanovi postoje dve ekipe u kojima su lekar, medicinska sestra i vozač. Ovi krizni timovi potpuno su osposobljeni za rad sa zaraženima. Takođe, opremili smo i prostoriju za prijem gripoznih građana. Ona se nalazi na samom ulazu bolnice, ima izolovan prolaz i osmišljena je tako da se pacijenti koji sumnjaju da imaju svinjski grip ne mešaju sa građanima unutar doma zdravlja. Za zabrinute pacijente koji imaju neke od simptoma H1N1 ili samo žele dodatnu edukaciju napravili smo kol-centar, na kome tokom celog radi dežurni lekar i besplatno odgovara na pitanja koja se tiču gripa. Zainteresovani stanovnici opštine Ub svake druge nedelje u našim čekaonicama mogu da poslušaju predavanje nekog od lekara o svinjskom gripu. Svaki dan radimo prekovremeno i nastavićemo sve u cilju maksimalne obezbeđenosti naših pacijenata - izjavila je za Glas javnosti doktor Stojčić.\nDr Goran Stanović, načelnik Doma zdravlja opštine Ćićevac, u kome po statistici jedan lekar leči 1.428 pacijenata i koji je najopterećeniji zdravstveni centar na tabeli, objasnio je da njihova ustanova već poslala zahtev Ministarstvu zdravlja da se izvestan broj lekara iz drugih ustanova premesti u njihov centar.\n- Ništa nećemo prepustiti slučaju! Očekujemo da kolega koji bi trebalo da dobije premeštaj u našu ustanovu ovih dana izađe pred zdravstvenu komisiju i posle toga odmah počne da radi. Mi bismo i s postojećim brojem lekara mogli da se izborimo sa mogućom pandemijom, ali zaziremo od toga da bi u tom slučaju mogli da budu zaraženi i doktori, kojih i sada ima nedovoljno. Oformili smo krizne timove i obezbedili izolacione sobe, ali i pored toga nastavljamo s pripremama za moguću pandemiju.\nDom zdravlja Voždovac statistički je ustanova sa najmanjim brojem lekara po glavi prijavljenih pacijenata u Beogradu. Načelnica ove ustanove dr Dragana Nalić pak tvrdi da urađena statistika ne odražava realno stanje u Domu zdravlja, jer je rađena u letnjem periodu kada je veliki broj zaposlenih lekara na odmoru.\n- Da je statistika rađena u nekom jesenjem periodu, rezultati bi pokazali da je broj zaposlenih u skladu sa svim svetskim i evropskim zdravstvenim standardima. Uključeni smo u akcioni plan koji je osmišljen na lokalnom nivou i predviđa timski rad lekara i ostalih službenika Voždovca u slučaju eventualne pandemije. Osoblje centra je već vakcinisano protiv sezonskog gripa, ali ukoliko bi se neki naš lekar razboleo i dalje bi uz pomoć detaljnog plana i organizacije mogli da se izborimo sa pandemijom, kao 1999. godine, kada je u ovom centru poslednji put zabeležena epidemija gripa.\nBritanski mediji su pre nekoliko dana preneli procene stručnjaka prema kojima će sadašnje stotine zaraženih svinjskim gripom na jesen postati stotine hiljada. Nešto slično se, nažalost, može očekivati i u Srbiji. Da li je naš sistem zdravstvene zaštite dovoljno spreman da dočeka najavljenu pandemiju, veliko je pitanje. Da li će po jedan lekar na 1.500 ljudi biti dovoljan u septembru, oktobru... novembru? Videćemo.


Grubješić: EU mora da nadje modalitet da na samitu EU-Zapadni Balkan budu svi\nBeta 5. aprila 2018. 12:30\nSrbija treba da učestvuje na samitu EU-Zapadni Balkan u Sofiji 17. maja i da bude predstavljena na najvišem nivou a EU mora da nadje modalitet da i države koje se protive učešću Kosova na skupu budu zadovoljne, izjavila je danas generalna sekretarka Evropskog pokreta u Srbiji (EPuS) Suzana Grubješić.\n„Dakle nema nikakve dileme da Srbija treba da učestvuje i da treba da učini sve da se otkoči naš put, brži put prema EU“, rekla je za Betu i Euraktiv Srbija generalna sekretarka Evropskog pokreta.\nSuzana Grubješić je kazala i da su podignuta velika očekivanja od samita i da taj skup treba da pruži kredibilnu perspektivu zemljama regiona „pre svega, a u skladu sa strategijom proširenja, Srbiji i Crnoj Gori, jer je jedino za Srbiju i Crnu Goru navedena potencijalna godina prijema a to je 2025“.\n„Mislim da EU mora da nadje modalitet da i te države budu zadovoljne, pre svega mislim na Španiju Rumuniju i Kipar kako se govori, i da svi učesnici dobiju jasne poruke i jasnu perspektivu“, rekla je generalna sekretarka EPuS.\nOna očekuje da se sa samita u Sofiji upute dobre poruke regionu i da se nakon toga zna „možda malo više o tome kada ćemo zaista postati članica EU“.\n„Uostalom, sličnih susreta lidera sa Balkana je bilo na mnogim drugim mestima – Berlinski proces, Brdo Kranj, i zna se kako se Kosovo predstavlja na takvim skupovima, zna se da nema elemente državnosti i zaista ne vidim razlog da sada neka od članica EU blokora čitav ovaj proces proširenja zarad sopstvenih interesa“, kazala je Grubješić.


Back PRIVREDA INSTITUCIJE Projekat Preduzetnice u agrobiznisu krenuo iz Stare Pazove\nsreda, 07 septembar 2011 13:56\nUdruženje novinara za poljoprivredu AGROPRESS obnovilo je saradnju sa kompanijom Dunav osiguranje a.d.o. i to na realizaciji novog, trećeg po redu ciklusa radionica u okviru projekta Preduzetnice u agrobiznisu. Prva od pet radionica edukativnog karaktera, orijentisanih na informisanje i obuku žena na selu koje se bave nekom vrstom preduzetništva, održana je 2. septembra u Staroj Pazovi. Centralna tema radionice bila je voćarstvo, budući da su pazovački plodovi poznati kako srpskim, tako i stranim potrošačima. Menadžer projekta Preduzetnice u agrobiznisu i urednica emisije Znanje imanje Jasmina Nikitović Stojičić pozdravila je šezdeset učesnika radionice među kojima su bile predstavnice udruženja žena iz Surduka, Golubinaca, Nove Pazove i Stare Pazove, kao i prisutne voćare tog kraja.\nKalinda Hrehorović, rukovodilac grupe za preradu voća i grožđa pri Ministarstvu poljoprivrede, trgovine, šumarstva i vodoprivrede, govorila je o podsticajima koje država obezbeđuje za voćarsku proizvodnju i podizanje višegodišnjih zasada. Ona je takođe učesnicima predstavila program Ministarstva o subvencionisanom kreditu od 8% za postavljanje zaštitnih mreža na voćne zasade. Država aktivno radi na programu finansiranja kultura koje izuzetno rađaju u određenim krajevima Srbije, kako bi u skladu sa tim napravila adekvatne pakete podrške. Nakon protesta malinara koji su izdejstvovali povoljnost plaćanja dela skladištenja, trenutno se u Ministarstvu razmatra mogućnost obezbeđivanja ovakve vrste podrške i za druge voćare.\nVesna Bogdanović iz SO Stara Pazova govorila je o naporima koje lokalna samouprava na ovom području ulaže u razvoj seoskog turizma, a budući da je reč o Podunavskoj opštini, tako se vodi računa i o promociji dunavskog turizma. Turistička organizacija Stare Pazove okuplja žene koje se bave nekom vrstom preduzetništva i omogućuje im da zajednički nastupaju na sajmovima u zemlji i regionu predstavljajući svoje proizvode i umeće. Opština će nastaviti da razvija strategiju uključivanja žena iz domaćinstava pozicioniranih na obali reke, kako bi promovisala rečni turizam.\nUčesnicima radionice u ime kompanije Dunav osiguranje obratio se Dejan Radojičić, supervizor za naknadu štete, koji je govorio o osiguranju poljoprivrede i detaljnije predstavio ponudu kompanije Dunav osiguranje ističući njen značaj kao lidera u osiguranju agrarnog sektora. Prepoznajući da je agrarni sektor ključ ukupnog ekonomskog napretka, on je naglasio da je sigurno i pouzdano osiguranje kroz širok spektar usluga ono što omogućava dobar i stalan razvoj kako određenih segmenata, tako i čitavog domaćinstva.\nTokom izložbe proizvoda prisutnih predstavnica četiri udruženja žena, Julka Toskić, direktor stručne službe i marketinga kompanije Delta Agrar, u direktnom kontaktu sa učesnicima radionice objasnila je sistem kooperative u poljoprivredi. Ona je dala primere modela saradnje proizvođača i velikih korporacija, kao i sistem saradnje Delta Agrara i poljoprivrednih proizvođača gde kompanija obezbeđuje stručne saradnike kako bi proizvođač dostigao standarde neophodne za plasman proizvoda na rusko i evropsko tržište.\nTreći ciklus radionica projekta Preduzetnice u agrobiznisu, zahvaljujući saradnji sa kompanijom Dunav osiguranje, uspešno je počeo obukom žena sa teritorije Stare Pazove, a još žena širom Srbije biće u prilici da tokom narednih meseci nakon učešća u radionici pomogne svom biznisu.


Zelenović: Savez za Srbiju na sastanku zatražio smene, evo u koje tri institucije - Infobrif\nObjavljeno 9.08.2019. u 18:14\nBEOGRAD – Predsednik stranke Zajedno za Srbiju i predsedavajući Saveza za Srbiju Nebojša Zelenović rekao je danas da taj opozicioni savez u razgovorima o izbornim uslovima na Fakultetu političkih nauka „čvrsto ostaje“ iza nalaza stručnog tima protesta „Jedan od pet miliona“ i svih zahteva koji su formulisani.\n„Danas sam konkretizovao i pojasnio sve zahteve“, rekao je Zelenović za agenciju Beta i dodao da je nakon razgovora na FPN-u o izbornim uslovima samo naveo tri konkretna predloga koji se odnose na smenu svih članova REM-a, postizanje konsenzus oko novog sastava Republičke izborne komisije kao i da se smene direktor i članovi odbora Agencije za borbu protiv korupcije.\nOn je kazao da je tokom tog sastanka podelio prisutnima nalaze stručnog tima protesta „Jedan od pet miliona“, kao i „belu knjigu“ o svim kršenjima zakona za koje su tokom izbora u Lučanima bili odgovorni Srpska napredna stranka i njen predsednik Aleksandar Vučić.\nNebojša ZelenovićSastanaksavez za srbijuSmene\nPosao iz snova koji ovih dana mami Beograđane: Bajkovita, ali i veoma sumnjiva poslovna ponuda


Početna Software Upravljanje izlaznom štampom PReS Connect\nOptimizovani i automatizovani otisak za proizvodno tržište\nU današnje vreme, klijenti žele da odaberu način kontaktiranja sa njima; očekuju da mogu da pristupe informacijama trenutno i na zahtev, koristeći uređaj po svom izboru. Dok odštampani proizvod i dalje igra značajnu ulogu u zvaničnoj komunikaciji, dodatni kanali su takođe neophodni.\nUspešne kompanije moraju da se prilagode ako žele da održe i prošire bazu klijenata. Značajan način na koji mogu to da postignu jeste dodavanjem vrednosti poslovnoj komunikaciji i njenim distribuiranjem u formatu po želji primaoca. Upravo u toj situaciji na scenu stupa PresS Connect: Sa optimizovanim proizvodom koji obuhvata IPDS, ova aplikacija olakšava proizvodnju otisaka velikog obima, e-poruka i veb-stranica, i to velikom brzinom.


Skandalozno pismo iz OHR-a: Incko nametnuo Srbima kolektivnu odgovornost za zločine - Glas Srpske\nDarko Momić 03.02.2021 15:28\nBANjALUKA - Visoki predstavnik u BiH Valentin Incko uputio je pismo predsjedniku Narodne skupštine Republike Srpske Nedeljku Čubriloviću u kojem praktično optužuje srpski narod da nosi kolektivnu odgovornost za ratne zločine počinjene tokom proteklog rata u BiH.\nIncko u pismu ultimativno daje rok prvom čovjeku republičkog parlamenta da „do kraja aprila ove godine oduzme povelje s odlikovanjima dodijeljene, kako navodi u pismu, „osuđenim ratnim zločincima Radovanu Karadžiću, Biljani Plavšić i Momčilu Krajišniku čiji su postupci tokom oružanog sukoba šokirali svijet i uzrokovali nezamislive ljudske patnje“.\n- Tim činom bi se ispravilo poniženje koje je počinjeno prema žrtvama ratnih zločina, njihovim porodicama i svim građanima BiH, ali i uklonila kolektivna odgovornost sa srpskog naroda, a uklanjanjem kolektivne krivnje i eliminisanjem bremena prošlosti, cjelokupan narod bi se rasteretio i mnogo lakše kretao prema plemenitim ciljevima budućnosti, uključujući i pristupanje EU - navodi se u pismu.\nObraćam vam se da bih podstaknuo na preduzimanje napora u cilju ostvarivanja pomirenja u BiH, počinje Inckovo pismo, kao osnove za održivi mir, stabilnost i prosperitet u korist svih građana.\n- Dana 24. oktobra 2016. godine Organizacioni odbor za obilježavanje manifestacije pod nazivom 25 godina rada NSRS dodijelio je posebne povelje i priznanja brojnim institucijama, organizacijama i pojedincima koja ste vi u svojstvu predsjednika NSRS uručili. Među nagrađenima su i svi bivši predsjednici NSRS i članovi prvog Predsjedništva RS Momčilo Krajišnik, Radovan Karadžić i Biljana Plavšić - navodi Incko.\nVeličanje ratnih zločinaca, navodi se dalje, uključujući i u formi od 24. oktobra 2016. godine direktno povređuje i provocira one koji su pretrpjeli posljedice rata, te šteti sjećanju na žrtve i njime se destabilizuje region i ugrožavaju izgledi za pomirenje u BiH.\n- Shodno tome, takve aktivnosti su neprihvatljive i onemogućavaju da BiH postigne napredak na putu ka punom provođenju Opšteg okvirnog sporazuma za mir i pristupanju EU. Upravo suprotno, takvim djelovanjem se uskraćuje napredak, dodatno produbljuju nacionalne podjele i onemogućavaju mirovni napori - stoji u pismu.\nPored toga, kaže dalje šef OHR-a, želim da vas podsjetim da su se prema odredbama Aneksa 7 Dejtonskog mirovnog sporazuma, vlasti RS obavezale da će „stvoriti na svojim teritorijama političke, ekonomske i socijalne uslove pogodne za dobrovoljni povratak i skladnu reintegraciju izbjeglica i raseljenih lica, bez davanja prednosti određenoj grupi“.\n- Uklanjanje table sa imenom Radovana Karadžića sa Studentskog centra u Palama 10. decembra bio je pravi korak u tom smjeru. Time se stvara izvanredna prilika da NSRS nastavi tim putem kako bi pokalaza političku zrelost, moralnu odgovornost i usmjerenost ka budućnosti, time što će odati počast žrtvama i ispraviti sramotu od 24. oktobra 2016. godine tako što će oduzeti povelje s odlikovanjima dodijeljene osuđenim ratnim zločincima, čime ćete se vi lično i institucija na čijem ste čelu staviti na pravu stranu istorije. S tim u vezi, dajem vam rok od tri mjeseca, do kraja aprila 2021. godine - navodi se između ostalog u pismu.\nValentin Incko u pismo podsjeća i na rezoluciju Evropskog parlamenta od 9. jula 2015. godine.\n- Evropski parlament u rezoluciji najoštrije osuđuje genocid u Srebrenici i odbacuje sve oblike njegovog negiranja, relativizacije ili pogrešnog tumačenja i ističe potrebu da politički predstavnici u BiH priznaju prošlost kako bi zajedno radili na boljoj budućnosti - navodi se u pismu.\nAleksandar Savić izabran za predsjednika Predsjedništva BORS-a


Vučić: Penzioneri će moći da izlaze tri puta nedeljno, na pola sata, blizu kuće - Politički.rs\nVučić: Penzioneri će moći da izlaze tri puta nedeljno, na pola sata, blizu kuće\nPredsednik Srbije Aleksandar Vučić izjavio je da će od sledeće nedelje najstariji sugrađani moći da izađu napolje tri puta nedeljno, maksimalno pola sata i najdalje 300 metara od kuće.\n“Ljudi, penzioneri, gube strpljenje i teško im je, ali smo bili uspešni jer smo njihove živote sačuvali. U prethodnom vikendu izašlo da kupuje oko 9,5 odsto penzionera. Najveći deo penzionera razumeo je mere”, kazao je Vučić gostujući u Dnevniku 2 na RTS-u.\nVučić je najavio i da će biti usvojena odluka da se od petka u 17h do utorka u 5h zabrani kretanje.\n“Pokušaću još sutra da razgovaram sa patrijarhom i ljudima iz Sinoda, ja ću podržati lekare i podržaću život, a kakve ćemo mere doneti, da hapsimo vladike i sveštenstvo ne pada nam na pamet, ne znam šta da se dogodi”, kaže Vučić.\nKada je reč o ekonomskoj krizi izazvanoj koronavirusom, Vučić je rekao da je to najveća kriza u poslednjih 100 godina.\n“Srbija će uspešnije od svih drugih da se nosi sa ovim, probaćemo da ne bude minus tri pad, nego minus dva. Jedna Nemačka će imati minus 7,2. Imaćemo probleme, ali ćemo lakše da prebrodimo krizu”, rekao je.\n28/09/2021DRUŠTVOIzvor: RTV\tPoslodavci koji u narednoj školskoj godini žele da se uključe u model dualnog obrazovanja u Srbiji od juče mogu da se prijave putem specijalizovanog veb portala Privredne komore Srbije (PKS) http://portal.dualnoobrazovanje.rs, saopštila je Privredna komora. Navodi se da je poziv otvoren do 30. novembra, a svi zainteresovani mogu na portalu da kreiraju profil kompanije i na jednostavan način podnesu prijavu. PKS je najavila da se od sledeće školske 2022/2023. godine u ponudi po dualnom modelu očekuje i sedam novih profila: elektrotehničar telekomunikacija, rukovalac poljoprivredne mehanizacije, kulinarski tehničar, vodoinstalater, tehničar industrijske robotike, galanterista i izrađivač hemijskih proizvoda. Đaci koji žele da se školuju po dualnom modelu moći će da biraju ukupno 59 obrazovnih profila. “Po dualnom modelu u Srbiji se trenutno školuje 8.000 učenika u 150 škola i u oko 700 kompanija. Prema poslednjim raspoloživim podacima, dualno obrazovanje u Srbiji čini pet procenata celokupnog srednjeg stručnog obrazovanja. Najatraktivniji su profili bravar-zavarivač, tehničar mehatronike, tehničar za kompjutersko upravljanje (CNC) mašina i modni krojač, a među pionirima dualnog obrazovanja u Srbiji izdvajaju se kompanije Tifani, Merkator S, Agromehanika, Inmold, Energotehnika Južna Bačka i Elektromontaža Kraljevo”, rekla je rukovodilac Centra za edukaciju, dualno obrazovanje i obrazovne politike PKS-a Mirjana Kovačević. Napomenula je da je dualno obrazovanje model srednjeg stručnog obrazovanja tokom koga se praktično znanje stiče u školi a praktično u odabranoj kompaniji, u nekim slučajevima već od prve godine školovanja. Kovačevićeva je rekla da prilikom prijavljivanja za dualno obrazovanje poslodavci podnose izjavu o spremnosti za uključivanje u dualno obrazovanje i zahtev za akreditaciju. Prateću dokumentaciju za akreditaciju poslodavci dostavljaju najkasnije do 15. decembra, elektronskim putem na mejl: obrazovanje@pks.rs ili na adresu Privredne komore Srbije, Resavska 13-15, Beograd. Sve prijave koje sadrže potpunu dokumentaciju biće objedinjene u Plan potreba privrede koji PKS dostavlja Ministarstvu prosvete, nauke i tehnološkog razvoja. Konačnu odluku o strukturi upisa i odobrenim dualnim profilima doneće MPNTR objavljivanjem Konkursa za upis učenika u srednje škole, koji se očekuje krajem marta 2022. godine, navodi se u saopštenju PKS. Pročitajte jošOslobođenje podnelo krivičnu prijavu protiv Čadeža zbog upotrebe simbola KosovaU blokadi 955 firmi, 125.000 radnika na prinudnom odmoru zbog koroneBerni Sanders se povukao iz trke za kandidaturu za predsednika SADPulmolog Žujović poručio Konu: Doći ću iz mraka i naplatiću vam svaku kap svog znoja Like this:Like Loading......\nMarčelo: Ja bih da izolujem predsednika. Neće da se testira i ide sa svitom po Srbiji\nSi Đinping najavio posetu Srbiji u razgovoru s Vučićem\nNa današnji dan je potonuo Titanik


ePogledi - Iranski diplomata: SAD nameću američki nacionalizam svijetu\nIranski diplomata: SAD nameću američki nacionalizam svijetu\nNajnovije sankcije Sjedinjenih Američkih Država Iranu su pokušaj Washingtona da ostatku svijeta nametne američki nacionalizam, izjavio je zamjenik ministra vanjskih poslova Irana Sayed M Kazem Sajjadpour.\nOn je govorio u Londonu, dan nakon što su SAD Iranu ponovo nametnule sankcije koje su ranije ukinule nakon potpisivanja Iranskog nuklearnog sporazuma 2015. godine.\nNjegove riječi uslijedile su nakon sličnih prkosnih reakcija ostalih iranskih zvaničnika na račun poteza administracije američkog predsjednika Donalda Trumpa, koji je u maju, uprkos protivljenju ostalih potpisnika, napustio sporazum.\n"Sankcije nisu usmjerene samo radi Irana, već na proces transformacije kompletne međunarodne zajednice, njene zakone, organizacije, diplomatiju i pregovore. Ovdje se radi o nametanju američke politike ostatku svijeta. A tu je još i Evropa. Znamo dobro šta oni misle o Evropi, pa čak i o svojim saveznicima", rekao je Sajjadpour.\nSAD vodi 'politički građanski rat'\nNjegove primjedbe pružaju uvid u iranski diplomatski odgovor na temelju nastojanja da se SAD izolira tako što će se između Washingtona i evropskih država stvoriti jaz.\n"Naša politika ne cilja samo na izolaciju Amerike. SAD je sam po sebi izoliran, ali ne ekonomski. Amerikancima nedostaje globalne legitimnosti. Ono što mi radimo je prakticiranje forme strateškog strpljenja", dodao je on.\nSajjadpour je rekao da se u SAD vodi "politički građanski rat" između "internacionalističke škole razmišljanja" i onih koji podržavaju Trumpa, što vodi ka uskogrudnom američkom nacionalizmu, koji negira interese ostatka svijeta.\n"Sada na djelu imate nacionalistički pristup, koji nalaže sa SAD treba biti na vrhu svega. Američki nacionalizam je veoma uskogrudan. Bazira se na ksenofobiji kod ostalih, pa čak i Evropljanja. Trump je i protiv njih", kazao je iranski diplomata.\nIako mnogi sugeriraju da će posljednje sankcije naštetiti Iranu, Sajjadpour kaže da će imati "ograničen utjecaj" na Iran.\n'Sankcije su stvar psihologije'\nOn je rekao da u Iranu vlada uvjerenje da će zemlja preživjeti posljednje atake te da je prebrodila i mnogo teže trenutke, kao što je bio rat s Irakom 80-tih godina prošlog vijeka.\n"Sankcije su stvar psihologije, kada želite nekome nametnuti dominaciju. No, ja kažem da Iran ima mnogo samopouzdanja", kazao je Sajjadpour, uz napomenu da je Iran razvio sopstveni sigurnosni sistem, koji je nezavisniji od onih u bilo kojoj zemlji svijeta, te da ne zavisi ni od kakvih alijansi.\n"Naša politika je orijentirana na Iran. Nije slučaj da se, ako u Washingtonu počnu kašljati, mi prehladimo. Ne zanima nas ko je u Bijeloj kući", dodao je on.\n"Molim vas, ne nasjedajte na priče o Iranu kao prijetnji. To je zaista opasna roba, koja se može koristiti za prikrivanje svih nedostataka koje neki igrači u regiji imaju", rekao je Sajjadpour.


Umrežavanje biznis inkubatora put do uspeha : Inkluzija\nUmrežavanje biznis inkubatora put do uspeha\nUnapređenje konkurentnosti, inovativnost početnika u poslovanju i uslovi za razvoj malih i srednjih preduzeća bile su glavne teme konferencije u organizaciji projekta Podrška Evropske unije razvoju poslovnih inkubatora – EUBID.\nRad u inkubatorima, okruženja u kojem su kreativni ljudi različitih profila olakšava umrežavanje, ukazao je osnivač startapa Emito Nikola Cvetković.\n„Možete da porazgovarate sa tim ljudima, da dobijete od njih savet. Sa druge strane, i oni koji vode habove se trude i daju sve od sebe. Nama dosta znači i podrška, ali i dinamika, kada ste deo nekog haba, onda ste deo i neke zajednice”, objasnio je Cvetković.\nPotrebno je homogenizovati mrežu od skoro 40 poslovnih inkubatora, povezati ih sa ostalim projektima, pre svega Vlade Srbije i Evropske unije, rekao je šef Operacija II Delegacije EU u Srbiji Štefen Hudolin.\n„Evropsku uniju su ohrabrili pojedini test i pilot projekti, gde smo približili nauku i industriju, od ideje do krajnjeg proizvoda. Bilo je veoma uspešno, jer su sve te ideje, ti inovativni startapi došli do velikog uspeha, plasirali su se na tržište i time doprineli privredi”, kazao je Hudolin.\nPomoćnica ministra privrede Katarina Obradović Jovanović izjavila je da su startapovi koji se razvijaju u inkubatorima uglavnom inovativna preduzeća kojima je bitno da dobiju kvalitetnu podršku u početnim fazama razvoja.\n„U poslednje vreme lansirano je mnogo novih programa podrške, ali to nije dovoljno. Naše angažovanje ogleda se i kroz EUBID projekat, a bazirano je na unapređenju usluga koje poslovni inkubatori pružaju”, napomenula je Obradović Jovanović.\nTokom konferencije održani su i neformalni susreti predstavnika/ca institucija koje nude programe za podršku inkubatorima sa predstavnicima/ama inkubatora i njihovih stanara. Njima je pružena prilika da u neposrednom razgovoru razmene informacije o potrebama inkubatora, kao i o ponudi programa za podršku.


Ericsson mora platiti više od milijardu dolara zbog korupcije – Biznis.ba\nNaslovnaSvijetEricsson mora platiti više od milijardu dolara zbog korupcije\nobjavljeno 07. dec 2019. u 12:51\nŠvedski telekom gigant Ericsson priznao je krivicu za korupciju i prihvatio da plati više od milijardu dolara, saopćilo je američko Ministarstvo pravosuđa.\nU saopćenju se navodi da je kompanija priznala dugogodišnju kampanju korupcije u pet zemalja kako bi učvrstila svoj uticaj i prisustvo u telekomunikacijskom biznisu.\nMinistarstvo ističe da se Ericsson nagodio sa tužilaštvom u vezi sa optužnicom koja je podnesena na sudu u New Yorku.\nEricsson je jedan od najvećih svjetskih proizvođača opreme za mobilne mreže.\nKompanija je u septembru saopćila da je izdvojila 1,2 milijarde dolara da pokrije moguće kazne zbog američke istrage.\nAmerički tužilac rekao je da je kompanija Ericsson u svom poslovanju koristila mito, poklone, podmićivanje i ucjenu, vodeći se principom da je novac osnovni pokretač.\n“Današnja odluka i izjašnjavanje krivice i uplata više od milijarde dolara treba jasno da pokaže svim korporacijskim akterima da poslovanje na ovaj način neće biti tolerisano”, rečeno je iz tužilaštva, prenio je BBC.\nU saopćenju Ministarstva navodi se da je kompanija na ovaj način počela da posluje 2000. godine i da je nastavila sve do 2016. godine.


Prerađeni otpad, dug države reciklerima\nOna je, na javnoj debati „Zelena industrija Srbije i potencijali reciklaže“ u Privrednoj komori Srbije, istakla da su ta preduzeća od kamate koju su platila na kredite mogla da zaposle još 40 ljudi.\nProblem je i što ne postoji Fond za zaštitu životne sredine, pa recikleri ne mogu da koriste podsticajna sredstva iz pretpristupnh IPA fondova EU, a sve zbog toga, jer je set „zelenih zakona“ povučen iz skupštinske procedure.\n„ U našem registru se nalazi 1.748 dozvola za upravljanje optadom, od toga je 439 dozvola za tretman. Ministarstvo je izdalo 103 dozvole, pokrajinski sekretarijat 66, lokalne samouprave 270„, naveo je Redžić.\nPomoćnik direktora firme Orses, iz sastava Gorenja, Dragan Dilparić rekao je da je problem što sada nema ekonomskih instrumenata, koji bi podsticali zelene tehnologije, a to ne podrazmeva samo reciklažu već i „ozelenjivanje“ postojeće industrije. To znači da se smanji uticaj proizvodnje na životnu sredinu, a za to je potrebna i međuresorska saradnja pri donošneju zakona, koje sada nema.\nBesplatno sakupljanje elektronskog i električnog otpada\nZa besplatno sakupljanje elektronskog otpada pozovite nas na 0800-085-085 ili popunite formular za odvoz otpada i mi ćemo se pobrinuti da se sav otpad reciklira na bezbedan i ekološki način.


Posle susreta Vučić – Tači svetski mediji bruje o Kosovu\nPredsednik Srbije Aleksandar Vučić i kosovski predsednik Hašim Tači susreli su se u subotu u Alpbahu. Kosovo je zbog toga danas važna tema u brojnim medijima.\nVučić je na Evropskom forumu u Alpbahu izneo stav da međunarodna zajednica treba da pusti Srbe i Albance da sami reše problem koji se tiče Kosova, dok je Tači rekao da nijedna zemlja ne treba da se protivi sporazumu Srbije i Kosova.\nSve češće se čuje i podrška razgraničenju i korekciji granica.\nBečki “Standard“ piše upravo o predlogu o razgraničenju i korekciji granica po pitanju Kosova. List ocenjuje da je reč o predlogu “sa zamkama“, te dodaje da su do sada promene granica bile tabu-tema, zbog čega, kažu, postoji otpor civilnog društva i eksperata.\n“Izgleda kao jednostavno i pragmatično rešenje. Predsednik Srbije Aleksandar Vučić i Hašim Tači dogovaraju razmenu teritorija. Većinski Srbima naseljen sever Kosova pripao bi Srbiji, a većinski albanski naseljena Preševska dolina Kosovu. Zauzvrat Kosovo treba indirektno da bude priznato od Srbije", navodi “Standard”.\nList, međutim, ističe da dogovor Vučića i Tačija nije pravno obavezujući, već demokratska legitimacija u sopstvenoj zemlji i međunarodno priznanje.\n“Slabi Tači na unutrašnje političkom planu nije prihvaćen kao legitimni pregovarač od mnogih političkih igrača na Kosovu. A i u Savetu bezbednosti UN Velika Britanija i Kina imaju dobre razloge da spreče debatu o promeni granica", tvrdi se u dnevniku.\nList ističe da se ne radi samo o nemogućoj primeni, već i pravnim principima, te o regionalnoj stabilnosti, koji bi bili ugroženi.\nPodseća da se međunarodna zajednica rukovodila principom "uti pošidetis" prilikom raspada bivše Jugoslavije, koji predviđa da međunarodne granice na jednoj teritoriji novonastalih država u vreme nezavisnosti odgovaraju postojećim administrativnim granicama.\nNa tom principu, podvlači list, zasniva se koherentna politika EU prema državama bivše Jugoslavije i nekadašnjeg SSSR, a na o ukazuje i nemačka kancelarka Angela Merkel, koja je iz istorijske svesti i pravne sigurnosti striktno protiv promene granica.\nSama debata o novom crtanju granica na Balkanu ima već destabilizujuće posledice, takođe piše bečki dnevnik i špekuliše da je Milorad Dodik, predsednik RS, koji, po “Standardu” želi da "uništi" BiH, video da je usledio njegov trenutak.\nEvroaktiv podseća da pet EU država nisu priznale nezavisnost Kosova, ne želeći da primer jednostrane promene granica Kosova postane pravilo.\nTači i kosovski premijer Ramuš Haradinaj i dalje imaju različite stavove. Tači je u intervjuu za “Juropijan vestern Balkans“ naveo da se protivi etničkim granicama.\n"Znam da Srbiji odgovara da ne žuri sa neizbežnim priznanjem Kosova. Voleli bi da zadrže status kvo, ali više nije moguće da se to zadrži. Dakle, moramo da definišemo ovaj bilateralni odnos, da definišemo granicu između dve republike i moramo da završimo sa Kosovom u Ujedinjenim nacijama", rekao je Tači u intervjuu EWB.\nMeđutim, Haradinaj kaže da nema potrebe za kreativnošću.\nDačić: Ubrzanje dijaloga u Briselu, neki kraj početka\nLjajić: Nikada nismo bili bliži rešenju o KiM\nBrnabićeva: Spremni na normalizaciju odnosa sa Prištinom\n“Srbija je izgleda postigla cilj stvorivši utisak da je kosovska nezavisnost bez saglasnosti Beograda bila pogrešna i nestabilna i ne predstavlja konačno rešenje”, navodi se u tekstu Avgustina Paljokaja.\nPrema njegovim rečima, Srbija je pronašla podršku i u jednom delu administracije američkog predsednika Donalda Trampa, za koga Paljokaj kaže da je "opsednut da pokaže da su svi prethodni potezi američkih administracija bili pogrešni i moraju se poboljšati".\n"Čak i poruke od protivnika kosovske nezavisnosti, (Džona) Boltona, da se sporazum o 'korekciji granica' ne sme ometati, ide u ovom smeru"', navodi autor teksta.\nInače, “Gardijan” je pre nekoliko dana objavio tekst u kojem se pita da li bi podela ili razmena teritorija mogla da donese nove sukobe u region. List tvrdi da bi takvo rešenje, imalo domino efekat kada su u pitanju BiH i Makedonija.\nDa podsetimo, Evropska komisija smatra da Srbiji i Kosovu treba dati prostor da se dogovore o sadržaju sporazuma o normalizaciji odnosa, rekla je portparolka Komisije Maja Kocijančič.\n"Pripajanje tri opštine Kosovu nije tema u Briselu"


Naslovna » Izlasci » Izložbe » Obilazak zgrade Narodnog muzeja, 27. jula\nNarodni muzej: Amor sa ÄekiÄ‡em - Trovaldzen Bertel\nAh Neša 23. juli 2014. Izložbe Postavite komentar\nNa ovaj način zainteresovani posetioci mogu da se upoznaju sa muzejskim prostorima koji uobičajeno publici nisu pristupačni.\nU nedelju, 27. jula od 10.00 do 14.00, unapred prijavljeni posetioci imaće priliku da se u društvu kustosa prošetaju kroz sale, kancelarije muzejske uprave, kustosa i izložbeni prostor, a zahvaljujući čemu će imati mogućnost da saznaju šta sve čini jedan muzej i šta je potrebno uraditi kako bi se izuzetna dela koja se u muzejskim zbirkama čuvaju našla na jednoj izložbi.\nBiće ovo prilika da zgradu Muzeja, pored koje mnogi od nas svakodnevno prolaze, sagledamo iz druge perspektive i da zahvaljujući tome steknemo drugačiju sliku o našem Narodnom muzeju.\nNa svaki pun sat, unapred prijavljene posetioce sprovešće kustosi Narodnog muzeja u Beogradu. Ovom prilikom ulaz za grupe će biti sa Trga Republike.\nŽeleći da obilasci zdanja budu što prijatniji i bezbedniji, broj posetilaca u grupi biće ograničen. Zainteresovani mogu svoj dolazak da prijave od srede, 23. jula, na e-mejl adresu eduka@narodnimuzej.rs ili pozivom na broj telefona 060/8075-035. Prijave će se primati dok se raspoloživ broj mesta ne popuni. (danubeogradu.rs)\nTagovidub izložbe narodni muzej vesti\nPrethodni Filmstreet predstavlja: Odavde pa do večnosti\nSledeći Besplatna krstarenja Dunavom i Savom do 1. septembra


Letnja sezona na Torniku na Zlatiboru od 26. juna - TU Magazin\nLetnja sezona na Torniku na Zlatiboru od 26. juna\nBy Živka Mutlak on\t Jun 24, 2015 PROMOCIJE, VESTI\nLetnja sezona u planinskom centru Tornik na Zlatiboru počeće u petak, 26. juna, a tokom vikenda otvaranja, posetioci će imati popust od 50 odsto na karte za sve sadržaje, saopštila su “Skijališta Srbije”.\nCentar će tokom letnje sezone za turiste biti otvoren svake srede, četvrtka, petka, subote i nedelje od 11 do 17.30 sati.\nLjubitelji planine i prirode će, pored redovnih sadržaja, imati prilike da uživaju u panoramskoj vožnji žičarom, šetnjama, vožnjom tjubing stazom i bobom na šinama, ali i u stazama za mountin bike.\nKako je saopšteno, posetioci će moći da oprobaju veštine u mini golfu, čiji je teren sa devet rupa prilagođen planinskom ambijentu, a oprema za taj sadržaj se može iznajmiti u samom centru.\nCentar je opremljen i multifunkcionalnim terenom za fudbal, košarku i tenis na kojima je, pored rekreacije, moguća i organizacija sportskih turnira.\nKarte za sve sadržaje mogu se kupiti na prodajnom mestu na Torniku, a na istoj lokaciji ljubitelji planinskog biciklizma mogu da iznajme bicikle i mountain cart, kao i ostale rekvizite potrebne za aktivan odmor u prirodi.\nSkjališta su saopštila i da je, kao i svake godine, organizovan prevoz iz centra Zlatibora (polasci sa autobuske stanice) do Tornika od devet, 10.30, 12 i 14 časova.


Havijer Solana kaže da se dijalog sa Iranom mora nastaviti\nVisoki predstavnik EU za spoljnu i bezbednosnu politiku, Havijer Solana, izjavio je da dijalog sa Iranom mora da bude nastavljen čak i ako razgovori o nuklearnom programu te zemlje dožive neuspeh. Solana je takodje rekao da EU žali zbog saopštenja Severne Koreje da će izvršiti nuklearnu probu.\nHavijer Solana izjavio je da je na pregovorima sa Iranom postignut izvestan napredak, ali da nije postignuta saglasnost o nuklearnom programu Teherana. Posle susreta sa italijanskim ministrom inostranih poslova, Masimom D'Alemom, Solana je naglasio da vreme za razgovore sa Iranom nije neograničeno.\n“Mislim da bi, i ako sada ne uspemo, trebalo da ostavimo vrata otvorenim za nastavljanje dijaloga sa Iranom”, rekao je Solana.\nOn je dodao da razgovori sa Iranom traju od juna, ali da ključno pitanje - da li će Iran obustaviti svoje nuklearne aktivnosti nije rešeno. On je dodao da će biti uloženi svi napori kako bi se išlo dalje sa diplomatijom. Iranski predsedik, Mahmud Ahmadinedžad je ponovo odbacio zahteve Zapada u pogledu iranskog nuklearnog programa. Teheran insistira da je njegov nuklearni program namenjen isključivo proizvodnji energije, ali neke zemlje, uključujući i SAD, veruju da on može da bude upotrebljen za proizvodnju nuklearnog oružja. Francuska je pozvala na uvodjenje sankcija Iranu ukoliko ne obustavi obogaćivanje uranijuma, ali su se Rusija i neke druge zemlje usprotivile tome.\nIranski predsednik je, sa svoje strane, upozorio Zapad da sankcije neće navesti njegovu vladu da obustavi obogaćivanja uranijuma. Ruski ministar insotranih poslova Sergej Lavrov, saopštio je da će pet stalnih članoica Saveta bzebednosti UN i Nemačka razmotriti zastoj u pregovorima sa Iranom na sastanku u Londonu, u petak. Ti razgovori, kojima će predsedavati Havijer Solana, smatraju se poslednjim pokušajem da se spreči otvorena konfrontacija izmedju Irana i Saveta bezbednosti. Govoreći o severnokorejskom nuklearnom pitanju, Solana je izrazio žaljenje zbog saopštenja vlade u Pjongjangu da namerava da izvrši nuklearnu probu.\n“Ukoliko dodje do toga, Savet bezbednosti će bez sumnje doneti izvesne odluke. Budite sigurni da će EU podržati te odluke”, upozorio je Solana.\nSeverna Koreja je saopštila u utorak da će izvršiti nuklearnu probu kako bi se odbranila od, kako je navedeno, rastuće agresije SAD, dok Vašington negira da namerava da napadne Severnu Koreju.


Ino Edukacija na novoj lokaciji! - Kako na Master - INO EDUKACIJA\nMaster studije, Osnovne studije\nIno Edukacija na novoj lokaciji!\nDate: May 19, 2020Author: Ino Edukacija\nObaveštavamo vas da Ino Edukacija otvara vrata svoje kancelarije za sve studente i roditelje od 18. maja 2020. godine na adresi Makedonska 30, Eurocentar, u Beogradu. Zakažite svoj sastanak sa INO mentorima na vreme!\nIno Edukacija centar za školovanje u inostranstvu je proširio svoje kapacitete i kancelarije, tako da od sada pomoć prilikom procedura i upisa na univerzitete, srednje škole i kurseve jezika u inostranstvu INO tim pruža na novoj adresi – Makedonska 30, Eurocentar, Beograd.\nVrata nove kancelarije su otvorena od 18. maja 2020. godine, a radno vreme je radnim danima od 09h do 17h. Kako bi zaposleni roditelji i studenti imali priliku da zakažu sastanak u terminu koji im odgovara, kancelarija će utorkom raditi u periodu od 11h do 19h. Kancelariji se može pristupiti i iz ulaza u Dečanskoj ulici, a konsultacije se zakazuju.\nSve studente koji su želeli da upišu svoje osnovne i master studije u inostranstvu ove godine, obaveštavamo da su rokovi na većini naših partnerskih univerziteta još uvek otvoreni! Ukoliko vas interesuju studije na nekom od navedenih univerziteta, možete zakazati besplatan sastanak sa INO mentorima i dobićete sve informacije i slanje prijave potpuno besplatno.\nUkoliko vas interesuju studije u inostranstvu ili imate pitanja, pošaljite nam besplatan upit:\nPrevious Previous post: Otvorene prijave za CEEPUS Erasmus + razmene\nNext Next post: Studije sporta u Mursiji – UCAM University Murcia


UAE želi da bude pionir u kreiranju prvog pametnog grada\nTri stvari koje su imperativ za pravi pametni grad su DNK inovacije, ambicija za promenom i sposobnost brzog delovanja za dugoročnu viziju\nUAE će igrati pionirsku ulogu u stvaranju i pokretanju pravog pametnog grada, rekao je Rami Kihli, potpredsednik regiona Zaliva i Levanta u kompaniji Softvare AG.\n- Tri stvari koje su imperativ za pravi pametni grad su DNK inovacije, ambicija za promenom i sposobnost brzog delovanja za dugoročnu viziju - rekao je on i dodao da za takav projekat nigde ne postoji podrška vlade kao u emiratima.\nGovoreći za Khaleej Tajms u ekskluzivnom intervjuu, rekao je da je samo u poslednje dve godine bilo mnogo ubrzanja na svim frontovima: zakonodavstvo u oblasti tehnologije, primena najnovijih tehnologija na nivou cele zemlje, sporazumi na nivou zemlje i konsolidacija entiteta u tu svrhu.\n- UAE i veći regioni brzo se pripremaju i ubrzavaju napore u stvaranju pametnih gradova - rekao je Kihli.\n- Na primer, do kraja 2021. godine bićemo svedoci administraciji bez papira u njenom potpunom obliku. Drugi primer je pokretanje Invest-a u Dubaiju, gde se sada preduzeća mogu registrovati sa lakoćom I to samo putem onlajn procesa. Trčanje od jednog šaltera do drugog je prošlost - istakao je.\nTakođe je napomenuo da bi vodeći proizvođači tehnologije, poput Softvera AG, trebalo da igraju aktivnu ulogu u pružanju podrške zajednicama u kojima deluju.\n- Mi imamo određeni nivo odgovornosti prema tome da obezbedimo da se naša tehnologija koristi na način koji koristi i unapređuje prostore u kojima poslujemo, kao i da poboljša živote ljudi u tom procesu. Druga strana medalje je da vlade i rukovodstva uspostavljaju vizije koje prave put promenama i inovacijama. Softvare AG je radio sa preko 150 državnih subjekata u regionu i više od 50 samo u UAE, uključujući Smart Dubai, GDRFA, Deva i druge. Kao kompanija sa najnovijim tehnologijama, želimo da je efikasno upotrebimo, u svim oblastima od javne bezbednosti do pametnih gradova - rekao je Kihli.\n- Ovdašnje vlade imaju ambiciju i to saradnju sa njima čini dinamičnom i uzbudljivom. Oni imaju razumevanja za prilagođavanje rešenja potrebama i osobenostima regiona. Odnos koji imamo sa centralnim entitetima u strateškim partnerstvima koja smo uspostavili u javnom sektoru tokom poslednje decenije, u budućnosti želimo da ostvarimo i sa drugim državnim entitetima bez izuzetaka.\nUsklađivanje sa nacionalnim prioritetima u UAE i ostatku regiona, rekao je on, jeste pružanje vrhunskih usluga, najboljih u svetu, na zadovoljstvno građana. Neke od naših uspešnih implementacija u različitim odeljenjima tokom godina uključuju partnerstvo sa Dubai Digital Authoriti-om i digitalnu strategiju “bez papira” koja je već viđena da poveže državne entitete u čitavom Dubaiju i ključne sisteme privatnog sektora kako bi iskoristili i isporučile digitalne inovacije prema okruženju - otkrio je.\n- Inicijativu pokreće višefunkcionalna iPaaS vebMethods tehnologija Softvare AG-a ka stvaranju vlade bez papira i digitalizaciji koja podržava pametni život 2021. Iako ovo može izgledati kao dvosmerno partnerstvo, više od 50 vladinih organizacija sarađuje kako bi se to ostvarilo, a naš zajednički cilj kome stremimo je da Dubai postane srećnije mesto za život - kazao je on.\nIdeja je da se ovim inovacijama dođe do usluge koja značajno skraćuje vreme obrade i putovanja podataka za korisnike koji popunjavaju potrebnu dokumentaciju za registraciju novorođenih državljana UAE.\nPovezane teme: UAE Ujedinjeni Arapski Emirati pametni grad


Otvorena skijaška sezona na Goču - U rad pušten moderni ski lift - Turistički žurnal Otvorena skijaška sezona na Goču - U rad pušten moderni ski lift - Turistički žurnal\nLjubitelji alpskog skijanja će tako, posle tačno šest godina, moći da koriste ski-lift na stazi dugačkoj 350 metara, koja se nalazi na nadmorskoj visini od 900 metara. Za ovu namenu, kraljevačka lokalna samouprava je iz gradskog budžeta izdvojila 20, a Ministarstvo trgovine, turizma i telekomunikacija je dodalo još 15 miliona dinara.\n– Na ovaj način, uz dodatni sadržaj i kulturno-istorijske atrakcije koje se nalaze u okolini, stvaraju se uslovi za unapređenje turizma, ali i za prepoznatljivost ovog kraja, ne samo na lokalnom, nego i na regionalnom nivou – istakla je tokom prigodne svečanosti Dunja Đenić, vršilac dužnosti pomoćnika ministra trgovine, turizma i telekomunikacija, koja je zvanično i pustila u rad novi ski-lift na Goču.\n– Uložili smo značajna sredstva da bi Goč zadovoljio najviše standarde i ponovo postao omiljena planina, pristupačna ne samo osnovcima i srednjoškolcima, već i starijim zaljubljenicima u zimske sportove koji nemaju mogućnosti da borave na skupim destinacijama – naglasio je Predrag Terzić, gradonačelnik Kraljeva i dodao:\nDo kraja zimskog raspusta, korišćenje novog ski-lifta biće potpuno besplatno. Posle toga, cena dnevnog ski-pasa za odrasle koštaće 800, a za decu 700 dinara. Za noćno skijanje moraće da se izdvoji 1.000, a za grupe sa više od 20 osoba 600 dinara dnevno.


METRO Cash & Carry Srbija deo je vodeće međunarodne METRO AG veleprodajne kompanije, specijalizovane za profesionalne potrebe hotela, restorana i ugostitelja (HoReCa), kao i samostalnih trgovaca. METRO AG posluje u 34 zemlje i zapošljava više od 100.000 ljudi širom sveta.\nKompanija posluje na tržištu Srbije od 2005. godine, gde pored radnji u Beogradu, Nišu, Kragujevcu, Požarevcu, Šapcu, Novom Sadu i Paliću, 2012. godine sa ponosom otvara vrata jedinstvenog i najsavremenijeg HoReCa Centra, koji je danas i centar mnogobrojnih edukativnih inicijativa u oblasti ugostiteljstva.\nMETRO širom sveta, radi za milione preduzetnika, a u Srbiji dodatno svojim programom „Moja radnja“ predstavlja pouzdanog partnera malim i srednjim trgovcima. Takođe, Dan sopstvenog poslovanja je još jedna besplatna inicijativa kojom METRO želi da poveća vidljivost samostalnih preduzetnika, pre svega u ugostiteljstvu Srbije.\nNaša kompanija u Srbiji zapošljava više od 1000 posvećenih i iskusnih\nprofesionalaca u oblastima nabavke, prodaje, logistike,\nodnosa sa kupcima, komercijale i dostave robe.


Hakeru prijeti doživotni zatvor zbog afere PSŽ i Sitija - Trebevic.net\nHakeru prijeti doživotni zatvor zbog afere PSŽ i Sitija\nPortugalskom hakeru Ruiju Pintu prijeti doživotni zatvor nakon što je otkrio najveću aferu u istoriji fudbala o tome kako PSŽ i Mančester Siti varaju sistem.\nPintovom zaslugom svijet je na raspolaganje dobio hiljade tajnih dokumenata iz svijeta fudbala, a sada bi ga oni mogli skupo koštati.\nPred sudom u Portugalu optužen je zato što je u javnost pustio grupu dokumenata koji su rezultovali UEFA istragama protiv netransparentnog poslovanja Sitija i PSŽ.\nPrije osam mjesec Pinto je uhapšen u Mađarskoj, a kasnije je isporučen Portugalu, gdje ga na suđenju očekuje optužba za 147 kriminalna djela.\nOptužuju ga za neautorizovani pristup podacima, ilegalno hakovanje, sabotažu i druga kršenja zakona, a Pintovi advokati tvrde kako je sve učinio u interesu javnosti.\nVjerovatno neće biti osuđen po svih 147 tačaka optužnice, ali ukoliko ipak bude proglašen krivim, moguće je da više nikad ne izađe iz zatvora.


Saradnja Srbije i Irana - Kazaljka\nNaslovna/Kultura/Saradnja Srbije i Irana\nAmbasador je izrazio uverenje da će saradnja na polju kulture tokom mandata Gojković biti unapređena, posebno imajući u vidu njeno lično zalaganje u prethodnom periodu u razvoju odnosa Srbije i Irana na parlamentarnom planu.\nkazaljka Send an email 23.12.2020.\nPotpredsednica Vlade Republike Srbije i ministarka kulture i informisanja Maja Gojković razgovarala je danas sa ambasadorom Islamske Republike Iran u Srbiji Rašidom Hasanom Baeiem o unapređenju odnosa dveju država, posebno u oblasti kulture.\nSagovornici su istakli da Srbija i Iran razvijaju i unapređuju saradnju u mnogim oblastima, kao i da se veliki značaj pridaje kulturnoj saradnji, koja je podloga za sve druge oblike saradnje.\nGojković je istakla da ima prostora za jačanje kulturnih veza, kao i da postoji pogodno tle za predstavljanje srpske kulture u Iranu i iranske u Srbiji.\nOna je, ukazujući na mogućnosti dalje saradnje u oblasti filma, izdavaštva, bibliotekarstva, podvukla da bi naredne godine trebalo obnoviti inicijativu Dani iranskog filma u Srbiji i Dani srpskog filma u Iranu, koji nisu održani zbog pandemije COVID-19.\nPrema njenim rečima, saradnja u oblasti izdavaštva može dodatno da se unapredi kroz prevođenje dela srpskih autora na farsi.\nNa sastanku je istaknuto i da je za jačanje kulturnih veza važno postavljanje biste Nikole Tesle u Teheranu, kao i otvaranje Srpskog kutka u Nacionalnoj biblioteci Irana, gde je već poslato 300 knjiga koje će iranskim čitaocima približiti srpske običaje i istoriju.\nTakođe, konstatovano je da postoji prostor za jačanje saradnje između institucija kulture dveju zemalja, kao što je saradnja Filmskog centra Srbije i Farabi filmske fondacije iz Teherana, Arhiva Jugoslavije i Centra za obrazovanje i međunarodna istraživanja Ministarstva spoljnih poslova Islamske Republike Iran u oblasti arhivske građe, kao i nacionalnih biblioteka.


RTCG - Radio Televizija Crne Gore - Nacionalni javni servis :: Region :: Problemi se pojave kad god EU zanemari ZB\n07. 10. 2019. 17:28 >> 17:32 6\nKad god je Evropska unija ostavljala po strani Zapadni Balkan, u regionu su se uvijek pojavljivali problemi, ocijenila je sekretarka Savjeta za regionalnu saradnju (RCC) Maljinda Bregu na Evropskom samitu u Salcburgu.\nKako je istakla, gdje postoji politička volja, stvari u regionu idu naprijed, a pitanje je da li je regionalna saradnja moguća ako postoje bilateralni sporovi.\nBregu je kao primjer navela sporazume o mobilnosti doktora medicine, stomatologa, građevinskih inženjera i arhitekata, koji nijesu realizovani zbog izostanka dijaloga oko trgovine između Beograda i Prištine.\n„Imamo region koji je istovremeno i ujedinjen i podijeljen, i kreće se različitim putevima. Važan datum koji će diktirati šta će se dalje događati je ishod odluke Evropskog savjeta o započinjanju pristupnih pregovora sa Albanijom i Sjevernom Makedonijom. I dalje nastojimo uvjeriti zemlje članice Evropske unije da smanjivanje evropske perspektive u regionu neće pomoći Zapadnom Balkanu. Zapadni Balkan će ostati po strani, a kad god je Evropska unija Zapadni Balkan ostavljala po strani, u regionu su se uvijek pojavljivali problemi,“ zaključila je ona.\n14:50 ''Sveštenstvo da preduzme sve mjere zaštite''


Birmingemska banda i serije: Prva epizoda poslednje sezone posvećena Helen Makrori : Južne vesti\nBirmingemska banda i serije: Prva epizoda poslednje sezone posvećena Helen Makrori\n20:57, 28. 2. 2022.\nHelen Makrori bila je deo Birmingemske bande od početka emitovanja serije - pre devet godina\nPrva epizoda, šeste i poslednje sezone serije Birmingemska banda posvećena je preminuloj glumici Helen Makrori.\nMakrori, koja je tumačila lik Poli Grej - žene na čelu porodice Šelbi u kriminalističkoj drami BBC-ja, umrla je prošle godine od raka u 52. godini.\nNjeno odsustvo je pomenuto u uvodnom delu, uz vest da je njena smrt - koja nije ekranizovana, bila ogroman udarac za porodicu serije.\nZasluge na kraju epizode sadržale su i odavanje počasti u vidu „sećanja na Helen Makrori OBE (oficira Reda britanske imperije)".\nNastavljeno snimanje serije Birmingemska banda\nU recenziji prve epizode koja je dobila četiri zvezdice, TV kritičar londonskog Indipendenta (The Independent) Ed Kaming napisao je da „Makrorijino odsustvo ostavlja prazninu" i da će mu, kao majka glumačke ekipe, „užasno nedostajati".\nPišući za Tajms (The Times) - Kerol Midžli navela je kako se ova epizoda nosila sa smrću „kičmenog stuba" serije, i zauzvrat odala počast pokojnoj glumici, „sa stilom, nešto čega ni kod Makrori nikako nije manjkalo".\nKris Benion, koji je u recenziji za Telegraf takođe udelio četiri zvezdice, složio se da je u pitanju „otmeno podizanje zavesa", napominjući da se „u normalnim okolnostima, 60 minuta Birmingemskog vrelog, momačkog mačizma završava muzičkom eksplozijom".\n„Međutim, ovom prilikom, deo sa zaslugama otkotrljao se do najtišeg cvrkuta, prateći odavanja počasti Helen Makrori.\n„Na trenutak je svet stao. Minut ćutanja, a ne minut aplauza. Kako bi trebalo da bude."\nGovoreći na premijeri u Birmingemu prošle nedelje, autor serije Stiven Najt opisao je gubitak Makrori kao tragediju.\n„Nakon što je otišla, znali smo da želi da se ovo nastavi i nadamo se da smo nastavili na odgovarajući način, a ona će uvek biti deo Birmingemske bande".\nĐina Grej (Ana Tejlor-Džoj) ne plaši se Tomija Šelbija\nPoslednja sezona prati glavnog lika - Tomija Šelbija (Kilijan Marfi) četiri godine od momenta gde je serija prethodno stala, kako živi na obali Njufaundlenda, rešenog da preplavi SAD opijumom, što je njegov najnoviji ambiciozni poslovni plan.\nPrvu epizodu je u nedelju uživo pratilo 3,8 miliona gledalaca, dok bi broj mogao da bude veći barem za one koji će seriju pratiti uz BBC iPlayer servis.\nAnja Tejlor-Džoj - zvezda Netfliksove serije Damin gambit, pošto se pridružila Birmingemskoj bandi u petoj sezoni - vraća se kao Đina, američka supruga Majkla Šelbija.\nStjuart Džefris je u recenziji za Gardijan (The Guardian) prvoj epizodi takođe dao četiri zvezdice i naveo: „Svedoci smo prenošenja titule Peaky kraljice šepurenja sa tetke Poli - Helen Makrori, na Đinu Grej - Tejlor-Džoj".\nU tekstu za Metro, Šarlot Mening je Tejlor-Džoj opisala kao „jednostavno zapanjujuću jer njen lik, bez trunke straha, prkosi Tomiju", i dodelila epizodi četiri i po zvezdice.\nIako ova sezona označava završetak TV serije, koja se prikazuje od 2013. godine, to nije kraj Birmingemske bande zbog filma koji bi trebalo da krene snimanje u narednih nekoliko godina.\nIz serije se takođe izrodio i balet, koji će biti otvoren u Birmingemu u septembru.


Zamena stakla na Samsung Galaxy S7 u servisu Doktor Mobil\nZamena stakla na Samsung Galaxy S7 mobilnom telefonu je operacija koja se radi u slučajevima kada se prilikom pada ili udarca telefona oštetilo samo staklo. Ovu uslugu u servisu mobilnih telefona Doktor Mobil ćemo Vam pružiti stručno, pouzdano i relativno brzo, kako bismo Vam omogućili da što pre svog „ljubimca“ koristite kao i pre oštećenja. To je, inače, popravka koja je dosta povoljnija nego kada bi se menjao kompletan ekran.\nSamsung Galaxy S7 je fenomenalan pametni telefon koji pretenduje na titulu najboljeg smartfona u 2016. godini. Ima odličan 5.1-inčni Quad HD ekran rezolucije 1440 x 2560 piksela u Super AMOLED izdanju, zaštićen Corning Gorilla Glass 4 tehnologijom.\nIpak, i pored toga može se desiti da Vam telefon padne tako da mu se ošteti, polomi ili napukne staklo. Pri tome je veoma važno da proverite da li tač skrin (touchscreen) reaguje na dodir i da li LCD prikazuje sliku. Ako sve to radi normalno, u tom slučaju na mobilnom telefonu se po pravilu menja samo staklo.\nMeđutim, ukoliko vidite da LCD ekran ne prikazuje sliku ili je prikazuje samo delimično, u toj situaciji zamena stakla, nažalost, neće rešiti problem, nego će morati da se promeni kompletan ekran. Ista je situacija i ako, osim što je puklo staklo, i tač skrin ne reaguje na dodir u svim delovima ekrana ili ne reaguje uopšte, i tada će morati da se izvrši zamena ekrana na Samsung Galaxy S7 mobilnom telefonu.\nAko ste imali više sreće i na telefonu je puklo samo prednje staklo, ali je on potpuno ispravan i u funkciji (LCD prikazuje sliku, tačskrin radi normalno) onda je moguće zameniti samo staklo.\nDakle, na Samsung Galaxy S7 mobilnom telefonu, kao i kod drugih Samsungovih telefona iz čuvene S serije, moguće je zameniti ili samo prednje staklo ili kompletan ekran.\nZamena stakla na Samsung Galaxy S7 mobilnom telefonu je usluga koju ćemo Vam sa zadovoljstvom kvalitetno pružiti u servisu Doktor Mobil. Donesite svoj smartfon kod nas i naši stručni serviseri će operaciju zamene stakla obaviti sigurno i bezbedno po telefon, uz korišćenje najsavremenijih profesionalnih alata.\nZaista ćemo se maksimalno potruditi da Vam ovu uslugu pružimo u najkraćem mogućem roku koji će zavisiti jedino od broja zahteva u servisu. U svakom slučaju, okvirnu procenu roka za popravku daćemo Vam kada svoj S7 donesete u servis.\nŠto se tiče cene, zamena stakla na Samsung Galaxy S7 mobilnom telefonu je svakako jeftinija opcija nego zamena kompletnog ekrana.\nUkoliko su Vam potrebne konkretnije informacije o ceni i roku potrebnom za zamenu stakla, najbolje bi bilo da nam se javite na telefone servisa ili nam pošaljete upit preko formulara u nastavku ovog teksta:\nNe zaboravite da pored zamene stakla u servisu Doktor Mobil kvalitetno i pouzdano pružamo i uslugu dekodiranja Samsung telefona, kao i kompletan servis Samsung mobilnih telefona koji obuhvata sve hardverske i softverske popravke na smartfonima ovog proizvođača.


Fudbalski savez Vojvodine - Blic Sport\nFS Vojvodine usvojio Statut i plan rada\nFudbalski savez Vojvodine je na sednici Skupštine te organizacije jednoglasno usvojio statut FSV, kao i plan rada za 2017. godinu.\nNEZAPAMĆEN SKANDAL U SRPSKOM FUDBALU Sudija Majo Vujović pretukao funkcionera\nNezapamćen skandal pogodio je srpski fudbal. Fudbalski sudija Majo Vujović fizički je napao predsednika Omladinske komisije Fudbalskog saveza Vojvodine Miodraga Moraču.\nSimović prvi podneo kandidaturu za predsednika FS Vojvodine\nFudbalska Vojvodina će za manje od deset dana imati predsedničke izbore kao epilog višemesečne izborne trke.\nSimović: Skupština će biti 30. juna, uskladićemo Statut sa zahtevima FSS\nPredsednik Fudbalskog saveza Vojvodine (FSV) Dragan Simović najavio je da će se 30. juna održati vanredna Skupština kako bi se ispravili nedostaci u Statutu te organizacije na zahtev FSS.\nTole ne da FSS: Poništene odluke FS Vojvodine\nNa sednici Odbora za hitna pitanja Fudbalskog saveza Srbije, kojom je predsedavao Tomislav Karadžić, predsednik FSS-a, pored ostalog je odlučeno da se ponište odluke čelnika FS Vojvodine, kojima je konstatovano da upravo Karadžić više nema podršku u pokrajinskom Savezu.\nKokeza o saradnji Božovića i uprave, novom direktoru i izborima u FSS\nUpravni odbor FK Crvena zvezda potvrdio je angažman Miodraga Božovića za trenera prvog tima, a tim povodom javnosti se obratio potpredsednik Slaviša Kokeza.\nEkspresna ostavka Mažića: Neću da me zloupotrebljavaju u politikantske svrhe\nNajbolji srpski sudija Milorad Mažić podneo je ostavku na mesto u Izvršnom odboru Fudbalskog saveza Vojvodine na koje je izabran prethodne nedelje.\nFSS: Kada i zvanično dobijemo odluke FS Vojvodine, reagovaćemo\nPosle informacije da je prvi čovek Fudbalskog saveza Srbije Tomislav Karadžić ostao bez podrške FS Vojvodine i nije više član Skupštine FSS, reagovala je i naša kuća fudbala.\nPromene u FSS: Karadžić gubi podršku, nije više član Skupštine\nVelike promene su na pomolu u našem fudbalu - predsednik Fudbalskog saveza Srbije Tomislav Karadžić ostao je bez podrške FS Vojvodine i nije više član Skupštine FSS.\nFS Vojvodine podržao kandidaturu Dragana Simovića\nIzvršni odbor Fudbalskog saveza Vojvodine podržao je kandidaturu prvog čoveka Spartaka Dragana Simovića za predsednika te organizacije.\nFSS: Poštujemo odluku Fudbalskog saveza Vojvodine ukoliko je po Statutu\nFudbalski savez Srbije (FSS) saopštio je da poštuje prava svojih regiona i delegata, pa tako i Fudbalski savez Vojvodine (FSV), ali i da će ustanoviti da li je bilo kršenja Statuta i nepravilnosti prilikom podnošenja ostavke predsednika vojvođanskog saveza Ratka Borovnice.\nPredsednik FSV Ratko Borovnica podneo ostavku\nPredsednik Fudbalskog saveza Vojvodine (FSV) Ratko Borovnica podneo je ostavku na tu funkciju, čime je Crvena zvezda nastavila planom da smeni prvog čoveka našeg fudbala Tomislava Karadžića.\nKaradžić gubi Vojvodinu, FSV pada zbog Lakovića\nFudbalski savez Vojvodine je odložio sednicu skupštine tog tela zakazanu za petak 7. novembar, a razlog je činjenica da je rukovodstvo saveza, odnosno predsednik Zdravko Borovnica i generalni sekretar Dušan Tomić, izgubilo podršku delegata tog tela.\nZvezda širi ofanzivu na Vojvodinu, Borovnica sprema odbranu\nBorba oko toga ko će voditi srpski fudbal iz dana u dan postaje sve žešća. Crvena zvezda je krenula u inicijativu i polako prikuplja podršku u Fudbalskom savezu Beograda gde je sve izvesnija smena prvog čoveka tog tela Ratomira Babića, pa se tim povodom oglasio i Partizan. Sada FS Vojvodine, lojalan Tomislavu Karadžiću, pokušava da spreči da se scenario iz Beograda ponovi u toj organizaciji.\nBorovnica: Karadžićevi protivnici obilaze saveze u Vojvodini, ali neće dobiti podršku\nPredsednik Fudbalskog saveza Vojvodine Ratko Borovnica istakao je za novosadski "Dnevnik" da Crvena zvezda, Spartak i OFK Beograd nemaju podršku u severnoj pokrajini u idejama o smeni Tomislava Karadžića na čelu srpske kuće fudbala.\nFS Vojvodine: Podrška Karadžiću, on ima najveće zasluge za dobar rad u fudbalu\nFudbalski Savez Vojvodine posle sednice Izvršnog odbora saopštio je da podržava politiku nacionalnog saveza i predsednik Tomislava Karadžića.


Tander tražio Bogdana Bogdanovića, Kingsi odbili - BIGportal.ba\n25 Juna, 2019 25 Juna, 2019 089\nOklahoma Siti Tander pokušava da se reši visokog ugovora Stivena Adamsa, vrednog 25 miliona dolara sledeće sezone, pa su ga ponudili Sakramento Kingsima. Međutim, Tander je od “kraljeva” tražio da u paketu za trejd bude i srpski reprezentativac Bogdan Bogdanović, ali je to tim iz Kalifornije odmah odbio, prenose američki…\nOklahoma Siti Tander pokušava da se reši visokog ugovora Stivena Adamsa, vrednog 25 miliona dolara sledeće sezone, pa su ga ponudili Sakramento Kingsima.\nNovozelandski centar je jedan od trojice najplaćenijih igrača Oklahoma Sitija, uz najveće zvezde tima Rasela Vestbruka i Pola Džordža, a ovaj trio zajedno pokriva čak 89% “seleri kepa” ekipe za sledeću sezonu.\nAdams je protekle sezone prosečno beležio 13,9 poena uz 9,5 skokova, 1,6 asistencija i 1,5 ukradenih lopti po meču, što su mu najbolje brojke u karijeri, ali bi u slučaju njegovog ostanka Tander morao da plati porez na luksuz.\nS druge strane, Bogdanović je u svojoj drugoj NBA sezoni imao prosek od 14,1 poena uz 3,8 asistencija i 3,5 skokova i čini jednog od nosilaca igre Kingsa, iako će sledeće sezone igrati za “samo” 9 miliona dolara.\nMarin: Kao mali sam nosio Savićevićevu “desetku”\nFederer: Plakao sam, bacao i lomio rekete kada bih izgubio


Mediji: Evropi preti kriza, jer u Italiji nema Makrona | EurActiv Serbia\nMediji: Evropi preti kriza, jer u Italiji nema Makrona\nDok iz Italije stižu glasine da bi dve evroskeptične stranke ipak mogle formirati vladu, u institucijama i mnogim vladama Evropske unije (EU) se ne krije zabrinutost da kriza italijanske vlade može uzdrmati zonu evra, jer već sada posledice pada berzi i loše reagovanje finansijskih tržišta ugrožavaju i Španiju i Portugal. Pošto novi mandatar, bivši zvaničnik Međunarodnog monetarnog fonda Karlo Kotareli još nije predložio sastav tehničke vlade i male su šanse da dobije podršku većih političkih partija, Italijani bi mogli ponovo na birališta već u julu.\nItalija je treća, a Španija četvrta po snazi ekonomija među članicama zone evra.\nItalijanski list Republika je upozorio da je "za barijeru onima koji su protiv EU nužno da postoje proevropski lideri, koje je teško naći u Italiji".\n"U Italiji na vidiku nema (Emanuela) Makrona koji je u Francuskoj", kako dodaje Republika, "zaustavio Marin Lepen, francusku verziju (Matea) Salvinija", vođe krajnje desničarske Lige čiji je dolazak na vlast, zajedno s Pokretom pet zvezdica, sprečio šef italijanske države.\nIzvesnu zbunjenost unutar EU pokazuje i brzi pokušaj čelnika Žan-Kloda Junkera i Donalda Tuska da naglase da se mora poštovati volja italijanskih birača i time ublaže izjavu evropskog komesara, Nemca Gintera Etingera, koji je izazvao pravu lavinu nezadovoljstva ne samo evroskeptičnih stranaka i glasača u Italiji.\nEtinger je poručio italijanskim biračima da na očekivanim novim izborima u julu moraju kao putokaz imati loše reagovanje berzi i svetskih finansijskih krugova na mogućnost da dve evroskeptične stranke u Italiji dođu na vlast.\nTo je samo podjarilo ranije salve optužbi vođa populističkih stranaka da su finansijski krugovi i "diktat Nemačke" stajali iza odluke italijanskog predsednika Serđa Matarele da ne prihvati vladu Pokreta pet zvezdica i Lige, pre svega zato što je za ministra ekonomije predložen Paolo Savona, zagovornik temeljitog preuređenja evrozone i mogućeg izlaska Italije iz evra.\nList italijanskih poslovnih krugova Il sole 24 ore, javlja da lideri Pokreta pet zvezdica Serđo di Majo i Lige Mateo Salvini nastoje da iznađu načine da ipak formiraju vladu.\nPlaniraju da to učine tako što bi za ministra ekonomije bio predložen Salvinijev bliski saradnik Đankarlo Đorđeti, znatno umereniji kad je reč o odbacivanju "stezanja kaiša" i kresanja troškova, odnosno opstanku Italije u evrozoni, i novom velikom zaduživanju zemlje zarad investicija u rast privrede, a pominje se i da bi sam Salvini mogao biti kandidat za ministra ekonomije.\nPredsednik Matarela je novi mandat dao Karlu Kotareliju, zagovorniku kresanja javnih troškova, ali i reforme evrozone, međutim, dosad Kotareli nije izašao s predlogom ministara u novoj tehničkoj vladi i poruke svih italijanskih stranaka govore da on ne može dobiti podršku u parlamentu, pa bi novi izbori mogli da se sazovu već u julu.\nDi Majo i Salvini sada kažu da bi sve bilo oglušivanje o volju italijanskih birača i veliko gubljenje vremena i energije, jer ankete pokazuju da bi Pokret pet zvezdica i Liga i na ponovljenim izborima dobili jasnu većinu.\nCela situacija izaziva veliku glavobolju u Evropskoj uniji, jer italijanski građani očigledno žele da u zemlji promene sistem stranaka koje se decenijama smenjuju na vlasti a nisu u stanju da reše ekonomsku i socijalnu krizu, a veoma su kivni i na ono što u EU vide kao "diktat Nemačke" da se mora nastaviti sa "stezanjem kaiša" i kresanjem javnih troškova iako Italija od 2008. doslovce ekonomski tavori.\nAko bi na vlast u Italiji ipak došle dve evroskeptične stranke, moralo bi se krenuti u ozbiljne pregovore o već zamišljenoj nemačko-francuskoj reformi evrozone, tako da se koliko je moguće i italijanski interesi i pogledi uvaže.\nTo je već nagovestio francuski predsednik Makron koji je, kad je izgledalo da će Pokret pet zvezdica i Liga formirati vladu, izjavio da "pruža ruku" za dogovor.\nDa to neće biti nimalo lako svedoči izjava nemačke kancelarke Angele Merkel da Nemačka želi da sarađuje sa svakom vladom, ali naravno takođe želi da ima principe unutar evrozone".


U Montenegro Erlajnsu očekuju da će prve komercijalne letove imati u junu. Predstavnici crnogorske avio-kompanije pretpostavljaju da će prvi letovi biti uspostavljeni ka destinacijama u regionu, saopšteno je Pobjedi, a prenosi portal Bankar.me.\n"Imajući u vidu ublažavanje restrikcija u Crnoj Gori, kao i u većem broju zemalja Evrope u poslednjih nekoliko dana, očekujemo da ćemo prve letove imati u junu i to ka destinacijama slične epidemiološke situacije", kazali su iz Montenegro Erlajnsa.\nOni pretpostavljaju da će prvi letovi biti uspostavljeni ka destinacijama u regionu.\n"Potom bi u narednih mesec dana letovi bili uspostavljeni i ka svim destinacijama ka kojima saobraćamo, naravno, pod uslovom da je let ka tim zemljama dozvoljen", rekli su iz Montenegro Erlajnsa.\nPutnički komercijalni avio-saobraćaj u Crnoj Gori obustavljen je od 16. marta, osim najavljenog dolaska crnogorskih državljana, posredstvom diplomatsko-konzularnih predstavništava.\n"U ovom trenutku svi komercijalni letovi Montenegro Erlajnsa su obustavljeni do 31. maja. Naravno, to nije konačna odluka, jer uspostavljanje komercijalnog avio-saobraćaja zavisi od odluka i smernica domaćih i međunarodnih tela i organa nadležnih za oblast civilne avijacije, odnosno zavisi i od protokola koji se odnose na zdravstvene mere i mere ograničenja u putovanjima u zemljama ka kojima MA leti", pojasnili su predstavnici crnogorskog avio-prevoznika i istakli da je Montenegro Erlajns u potpunosti spreman za pokretanje saobraćaja.


IRF - Program finansiranja trajnih obrtnih sredstava za mikro, mali isrednji biznis- CEB\nProgram finansiranja trajnih obrtnih sredstava za mikro, mali i srednji biznis- CEB\nOsnovni cilj programa je podrška razvoju preduzetništva u saradnji sa Razvojnom bankom Savjeta Evrope.\nKrediti koji se odobravaju po ovoj kreditnoj liniji, biće finansirani 50% iz sredstava Razvojne banke Savjeta Evrope.\n• Kamatna stopa iznosi 3,5% na godišnjem nivou uz proporcionalni način obračuna kamate;\n• Za subjekte koji su registrovani u opštinama sjevernog regiona i u opštinama koje su ispod prosječne vrijednosti indeksa razvijenosti u Crnoj Gori kamatna stopa iznosi 3% na godišnjem nivou uz proporcionalan način obračuna kamate.\n• Odgovarajući obrazac za posljednji mjesec uplate poreza i doprinosa za zaposlene ovjeren od Uprave prhoda (poreske uprave) (dokaz o broju zaposlenih) ;\nPROGRAM FINANSIRANJA TRAJNIH OBRTNIH SREDSTAVA ZA MIKRO, MALI I SREDNJI BIZNIS-CEB


Pogledajte kako izgledaju novi srpski vozovi! - VIDEO | Skandalozno\nPogledajte kako izgledaju novi srpski vozovi! – VIDEO\nŽeleznice Srbije su do sada preuzele četiri nova elektromotorna voza od švajcarske kompanije Štadler, koji bi trebalo da budu uključeni u saobraćaj početkom godine, a najkasnije do proleća.\nTo su prvi novi elektromotorni vozovi koje su srpske železnice kupile posle više od 30 godina, izjavio je predsednikom Skupštine Železnica Srbije Zoran Anđelković tokom današnjeg obilaska novih “Švajcaraca” u Tehničko-putničkoj stanici Zemun, gde se testiraju.\nOni mogu da razviju brzinu od 160 km na čas\n“To su ubedljivo najsavremeniji i prvi elektromotorni vozovi koje su srpske železnice kupile, posle nabavke vozova koji se sada koriste za BG i Beovoz”, kazao je Anđelković.\nAnđelković u jednom od novih vozova\nKabina mašinovođe više podseća na kokpit aviona\nAnđelković je podsetio da su ti radovi, koji se finansiraju kuvajtskim kreditom, krenuli početkom ovog meseca i naveo da je Kuvajt zainteresovan da obezbedi još jednu kreditnu liniju od oko 25 evra za dalje radove na kompletiranju “Prokopa” ispod ploče.\nOn je kazao da će kada bude potpuno funkcionisao “Prokop” ispod ploče biti više zainteresovanih investitora za prostor iznad ploče, gde može da se grade poslovni objekti, hoteli, šoping centri i drugo.\n(Skandalozno.rs, Blic, Tanjug)\nBudite prvi sa komentarom na članku "Pogledajte kako izgledaju novi srpski vozovi! – VIDEO"


Korišćenje PlanRadar-ove statistike i funkcije izvoza podataka\nBudite u toku sa statistikama i funkcijama izvoza\nLako nadgledajte i delite status projekta.\nUz PlanRadar možete pristupiti statistici projekata i izvesti/sačuvati podatke o projektu u samo nekoliko klikova.\n1. Pogledajte statistiku projekta\nKakav je status radova u Vašem projektu? Gde treba očekivati kašnjenja i koji su članovi tima već završili većinu svojih zadataka? Pomoću statističke funkcije PlanRadar-a, imajte pregled projekta i pojedinačnih poslova. Ovo vam omogućava da brzo reagujete na razvoj događaja.\nDa biste pogledali statistiku projekta, idite na „Statistike“ na levoj traci za navigaciju i odaberite svoj projekat.\n2. Izvoz podataka\nKreiranje izveštaja za internu dokumentaciju ili ispunjavanje zakonskih zahteva važan je deo svakog projekta. Ručno izvođenje može biti dosadno, zbog čega PlanRadar omogućava jednostavan izvoz podataka klikom na dugme. U roku od nekoliko sekundi možete preuzeti potpune i individualizovane izveštaje koji uključuju sve podatke, uključujući i slike, datume i zapis komunikacije između svih članova projekta.\nDa biste izvezli projektne podatke ili tikete, idite na „Tiketi“ na levoj traci za navigaciju i odaberite svoj projekat te nivo projekta. Onda, kliknite na „Čuvanje datoteke u PDF formatu“, odaberite filter i šablon za izvoz a zatim potvrdite svoj izbor.\nSaznajte o korišćenju statistika na platformi PlanRadar\nKreiranje i uređivanje šablona


"NEĆEMO IMATI KOME DA SUDIMO" Prekinuto suđenje zbog lošeg zdravstvenog stanja Bratislava Dikića\nSrna | 13. 09. 2017 - 10:44h 13:12h\nSuđenje optuženima za pokušaj terorizma u Crnoj Gori prekinuto je danas zbog zdravstvebog stanja optuženog, penzionisanog komandanta Žandarmerije Srbije Bratislava Dikića. Nastavak suđenja je zakazan za 29. septembar.\n- Medicinsku dokumentaciju smo poslali za Beograd. Hiruška intervencija je hitna i treba da se uradi što pre zbog tumora - naveo je advokat Goran Petronijević i zatražio od suda da uzme u obzir da je reč o ozbiljnoj bolesti.\n- Ovde se ne radi o mesecima, ni danima. Plašim se da nećemo imati kome da sudimo - rekao je Petronijević.\nDikić je potvrdio da trpi bolove, ali je tražio da se pretres nastavi.\n- Pratiću koliko budem mogao, ako ne tražiću da se odgodi - rekao je ranije tokom suđenja Dikić.\nSudija Suzana Mugoša rekla je da će prema Pravilniku o pritvoru, zatvorski lekar uputiti Dikića u javnu zdravstvenu ustanovu u kojoj postoje odgovarajući uslovi za njegovo lečenje.\nPrema njenim rečima, Sud će nalaz lekara Vojnomedicinske akademije iz Beograda (VMA) dostaviti Zavodu za izvršenje krivičnih sankcija i predsedniku suda.\nSuđenje je nastavljeno iznošenjem odbrane srpskog državljanina Srboljuba Djorđevića koji se izjasnio da nije kriv.\nSuđenje optuženima za pokušaj terorizma, počelo je 6. septembra.\nOptužena su i tri crnogorska državljanina - lideri Demokratskog fronta (DF) Andrija Mandić i Milan Knežević, kao i Mihailo Čađenović, službeni vozač DF, dok se postupak protiv prevodioca DF Ananija Nikića vodi posebno.\nJovović: Dikić sve lošijeg zdravstvenog stanja\nDušan Jovović, advokat jednog od okrivljenih za pokušaj terorizma na dan parlamentarnih izbora 2016. godine u Crnoj Gori bivši general srpske žandarmerije…\nDikić traži ukidanje pritvora zbog teškog…\nNekadašnji komandant srpske Žandarmerije Bratislav Dikić, jedan od optuženih za pokušaj terorizma u Crnoj Gori na dan parlamentarnih izbora 2016. godine,…\nOdbijen Dikićev zahtev da se brani sa slobode\nVeće Višeg suda u Podgorici odbacilo je danas predlog odbrane da se postupak protiv generala srpke policije Bratislava Dikića, optuženog za pokušaj terorizma u…\nPetrović: Teško zdravstveno stanje generala…\nTeško je zdravstveno stanje generala Bratislava Dikića, koji je optužen za državni udar u Crnoj Gori za vreme oktobarskih izbora prošle godine i prognoza je…\nPovezane teme: Advokat , Bratislav Dikić


Back KULTURA KULTURNA BAŠTINA ANIP BRANKO RADIČEVIĆ NAJBOLJI U POLJSKOJ\nponedeljak, 20 avgust 2018 22:20\nANIP "Branko Radičević" iz Rume je ušao u petu deceniju svog postojanja i od prvog dana se drži upravo gore izrečenog. Za svo ovo vreme veliki broj dece i mladih je prošao kroz škole folklora, pripremne i izođačke sastave. U ANIP-u se neguje izvornost u pesmi i igri, i nastavlja srpska tradicija preko učenja običaja i izvođenja istih. Ono što se najviše neguje su drugarstvo, duh zajedništva i nesebičnosti u ovoj velikoj porodici kao i hrišćanski odnos prema ljudima. ANIP nije običan hobi i ne predstavlja još jednu od svakodnevih obaveza... ANIP je način življenja.\nNa današnji dan ANIP okuplja oko 250 članova koji vredno rade u svojim sekcijama. Mnogobrojni bronzani, srebrni i zlatni pehari, plakete i diplome, svedoci su kvaliteta rada. Najnovije priznanje stiglo je iz Poljske.\nIzvođački sastav ANIP-a „Branko Radičević“ iz Rume od 24 igrača i 10 članova, učestvovao je na Internacionalnom festivalu „Lica tradicije“ u Poljskoj u mestu Zelena gora. Svo vreme festivala bili su smešteni u hostelu u Zelenoj gori, ali su povremeno odlazili u okolna mesta gde su imali prilike da se predstave poljskoj publici. Pored članova ANIP učesnici festivala su bile grupe iz Bugarske, Makedonije, Indonezije i dva domaća ansambla iz Poljske.\nFestival je započeo programom u Ohli, u muzeju na otvorenom (etno selo), gde su su se prvo takmičili pevači svih grupa učenika. Dok je žiri donosio odluku o nagradama za pevače pojedince, održano je još jedno takmičenje. Član Izvođačkog sastava, Đorđe Maletić je pobedio u tradicinalnom takmičenju bacanja potkovice i osvojio prvo mesto. Nakon toga je i drugo mesto u pevanju uzela Isidora Živanović. U toku tog prepodneva sa štanda koji je bio rezervisan za Srbiju smenjivale su se melodije Narodnog orkestra ANIP-a i poljska publika je imala prilike da isproba deo domaće kuhinje (kačamak, čvarci, slanina, šunka, kulen...) i da zaigra sa igračima.\nNastupi su bili i u Lagovu, Niesulici, kao i u Zelenoj gori gde je u lokalnm pozorištu izveden takmičarski program. ANIP se predstavio igrama Srema, Kosovskog pomoravlja i Bosilegrada. Između koreografija su se smenjivale pesme kao i melodije izvođene na tradicionalnim instrumentima (gajde, samica...).\nU lokalnoj vinariji nakon takmičarskog koncerta naš Narodni orkestar se „nadsviravao“ sa poljskim orkestrom iz sastava Hulajniki.\nGala koncert održan je 19. jula, gde su sve grupe zajedno nastupile. U amfiteatru koji prima oko 3000 ljudi, ANIP se predstavio spletom pesama južne Srbije i igrama Bosilegrada. Nakon kocerta predsednik žirija Žerard Novak je proglasio ANIP „Branko Radičević“ za pobednika festivala i dodeljena im je novčana nagrada od 1000 eura.\nIako ANIP na domaćim festivalima osvaja nagrade i mnoga priznanja, ova nagrada je dodatni motiv za trajanje i pokazatelj kvalitetnog i uspešnog rada.


Leto u Budvi i dalje traje - brojne manifestacije i u postsezoni - News - Turistički svet\nLeto u Budvi i dalje traje - brojne manifestacije i u postsezoni\nIako se letnja sezona bliži kraju, budvanska rivijera nastavlja da živi u duhu brojnih manifestacija, koje će Turistička organizacija opštine Budva realizovati do kraja septembra i tokom oktobra.\nNakon još jedne tradicionalne „Petrovačke noći“ i jubilarnog „Sea dance“ festivala, posetioce tek očekuju koncerti u organizaciji Petrovac Jazz festa, prvi „Montenegro Oktoberfest“, „Dan širuna“, kao i niz drugih dešavanja, koja će nastaviti da okupljaju veliki broj posetilaca budvanske obale Jadrana.\n- Nizom manifestacija u predsezoni, što produženog trajanja, što novih, pokušali smo da privučemo posetioce u periodu pre leta, a sada nam je cilj da pokažemo brojnim turistima, koji biraju naš grad kao omiljenu turističku destinaciju, da leto u Budvi traje i nakon što kalendarski prođe – naglasio je Mladen Franović, v.d. direktora Turističke organizacije opštine Budva.\nDvanaesto izdanje Jazz festivala u organizaciji Petrovac Jazz Fest-a, uz podršku Turističke organizacije opštine Budva svoj „vrhunac“ imaće 10. i 11. septembra kada će se na sceni između crkava u Starom gradu Budve okupiti džez muzičari iz susednih zemalja, kao što su hrvatska diva Zdenka Kovačiček & Greenhouse Blues Band i sastav Trio Balkan strings iz Srbije.\nNa istoj lokaciji narednog dana poštovaoci klasične muzike uživaće u nastupu italijanskog orkestra „Magna Grecia“, koji će izvesti koncert pod nazivom „Concert for peace“.\nDešavanja na najlepšoj rivijeri nastavljaju se 15. septembra, kada će u Rafailovićima biti održana „Fešta na plaži“ uz vatromet i koncerte Gradske muzike Budve i Dejan Petrović Big Benda iz Srbije.\nFestival piva „Montenegro Oktoberfest”, ove godine prvi put će se održati u Crnoj Gori i to 21. i 22. septembra, u Budvi, u organizaciji Color press group-e i TOB-a. Po uzoru na minhenski „Oktoberfest“, koji više od dva veka okuplja ljubitelje piva, i crnogorska manifestacija će posetiocima ponuditi dobro pivo, ukusne bavarske kobasice i kvalitetne muzičke sadržaje uz nastupe bendova Atomsko sklonište, Orthodox Celts i Bad Copy.\nOsim sadržajnih koncertnih dešavanja, Turistička organizacija opštine Budva za kraj sezone upriličiće i zanimljive događaje sportskog i zabavnog karaktera.\nPočetak oktobra predviđen je za tradicionalnu manifestaciju „Dan širuna“, koja će se održati 6. oktobra. Reč je o sportsko-zabavnoj primorskoj fešti, koja će i ove godine biti u znaku druženja uz muziku, ribu, vino, ruštule – tradicionalni mediteranski kolač.\nBasket turnir „Tri na tri Montenegro“ je sportska manifestacija pod pokroviteljstvom Košarkaškog saveza Crne Gore i FIBA-e, koja će se u Budvi održati 8. septembra ispred budvanskog Starog grada. Očekuje se da će ovo dešavanje okupiti veliki broj sportista i ljubitelja basketa „tri na tri“, koji je Međunarodni olimpijski komitet dodao na listu sportova za Olimpijske igre koje će se održati u Tokiju 2020. godine.


Predsednik Srbije povodom Dana državnosti odlikovao brojne ličnosti i institucije - Vesti - Aktuelno - ALO!\nŠTANCANJE U TRI SMENE\nPredsednik Srbije povodom Dana državnosti odlikovao brojne ličnosti i institucije\nAutor: Tanjug | 10.02.2015 - 17:14:00h | Komentara: 3\nPredsednik Republike Srbije Tomislav Nikolić, povodom 15. februara Dana državnosti, potpisao je 5. februara ukaze o odlikovanju velikog broja ličnosti i institucija.\nOrdenima su odlikovani:\n- Prof. dr Smilja Avramov je odlikovana Sretenjskim ordenom prvog stepena, za naročite zasluge za Republiku Srbiju i njene građane u oblasti naučne i prosvetne delatnosti.\n- Nada Milić je odlikovana Sretenjskim ordenom prvog stepena, za naročite zasluge za Republiku Srbiju i njene građane.\n- Načelnik Generalštaba Vojske Srbije general Ljubiša Diković je odlikovan Ordenom belog orla sa mačevima prvog stepena, za naročite zasluge u izgradnji sistema odbrane i komandovanju i rukovođenju vojnim jedinicama.\n- Prof. Noam Čomski, iz SAD, odlikovan je Sretenjskim ordenom drugog stepena, za naročite zasluge u oblasti javnih, naučnih, prosvetnih i kulturnih delatnosti.\n- Vaterpolo savez Srbije je odlikovan Sretenjskim ordenom drugog stepena, za naročite zasluge za Republiku Srbiju i njene građane i postignute izuzetne rezultate u sportskim delatnostima.\n- Prof. dr Ivan Klajn je odlikovan Sretenjskim ordenom trećeg stepena, za naročite zasluge za Republiku Srbiju i njene građane u oblasti javnih, naučnih, prosvetnih i kulturnih delatnosti.\n- Dr Miomir Korać, direktor Arheološkog instituta Srpske akademije nauke i umetnosti, odlikovan je Sretenjskim ordenom trećeg stepena, za naročite zasluge za Republiku Srbiju i njene gradjane u oblasti javnih, naučnih i kulturnih delatnosti.\n- Osnovna škola "Prota Stevan Popović" u Čumiću je odlikovana Sretenjskim ordenom drugog stepena, za naročite zasluge za Republiku Srbiju i njene građane u prosvetnoj delatnosti.\n- Đorđe Marjanović je odlikovan Sretenjskim ordenom trećeg stepena, za naročite zasluge za Republiku Srbiju i njene građane u kulturnim delatnostima i posebno u oblasti muzičke umetnosti.\n- Prof. dr Milan Raspopović je odlikovan Sretenjskim ordenom trećeg stepena, za naročite zasluge za Republiku Srbiju i njene gradjane u prosvetnoj i pedagoškoj delatnosti.\nZlatnim i srebrnim medaljama odlikovani su:\n- Dejan Lazarević je posthumno odlikovan zlatnom medaljom za hrabrost "Miloš Obilić", za ispoljenu izvanrednu hrabrost i samopregor u spasavanju ljudskih života i materijalnih dobara, u izuzetno opasnim situacijama.\n- Luiz Miler iz Velike Britanije je odlikovana zlatnom medaljom za zasluge, za izuzetne zasluge u javnim i kulturnim delatnostima.\n- Ćezare Vismar iz Italije je posthumno odlikovan zlatnom medaljom za zasluge, za izuzetne zasluge i postignute rezultate u sportskim delatnostima.\n- Konstantin Kosačov iz Rusije je odlikovan zlatnom medaljom za zasluge, za izuzetne zasluge u kulturnim delatnostima i posebno za doprinos obnovi Ruskog nekropolja.\n- Valerij Rjazanskij iz Rusije je odlikovan zlatnom medaljom za zasluge, za izuzetne zasluge u kulturnim delatnostima i posebno za doprinos obnovi Ruskog nekropolja.\n- Ljubiša Samardžić, glumac, odlikovan je zlatnom medaljom za zasluge, za izuzetne zasluge i postignute rezultate u kulturnim delatnostima.\n- Velimir Bata Živojinović, glumac, odlikovan je zlatnom medaljom za zasluge, za izuzetne zasluge i postignute rezultate u kulturnim delatnostima.\n- Dragan Nikolić, glumac, odlikovan je zlatnom medaljom za zasluge, za izuzetne zasluge i postignute rezultate u kulturnim delatnostima.\n- Milena Dravić, glumica, odlikovana je zlatnom medaljom za zasluge, za izuzetne zasluge i postignute rezultate u kulturnim delatnostima.\n- Miroslav Milošević je odlikovan zlatnom medaljom za zasluge, za izuzetne zasluge i postignute rezultate u javnim i kulturnim delatnostima.\n- Borivoje Bora Todorović, glumac, posthumno je odlikovan zlatnom medaljom za zasluge, za izuzetne zasluge i postignute rezultate u kulturnim delatnostima.\n- Vojislav Bubiša Simić, kompozitor i dirigent, odlikovan je zlatnom medaljom za zasluge, za izuzetne zasluge i postignute rezultate u kulturnim delatnostima.\n- Vojkan Borisavljević, kompozitor, odlikovan je zlatnom medaljom za zasluge, za izuzetne zasluge i postignute rezultate u kulturnim delatnostima.\n- Milutin Popović Zahar, kompozitor, odlikovan je zlatnom medaljom za zasluge, za izuzetne zasluge i postignute rezultate u kulturnim delatnostima.\n- Zoran Simjanović, kompozitor, odlikovan je zlatnom medaljom za zasluge, za izuzetne zasluge i postignute rezultate u kulturnim delatnostima.\n- Slavoljub Đukić, novinar, odlikovan je zlatnom medaljom za zasluge, za izuzetne zasluge i postignute rezultate u javnim i kulturnim delatnostima.\n- Gregorij Rusović, počasni konzul Republike Srbije u Nju Orleansu, SAD, odlikovan je zlatnom medaljom za zasluge, za izuzetne zasluge u javnim i kulturnim delatnostima i predstavljanju Republike Srbije u Sjedinjenim Američkim Državama.\n- Dr Babken Simonjan, počasni konzul Republike Srbije u Jermeniji, odlikovan je zlatnom medaljom za zasluge, za izuzetne zasluge u javnim i kulturnim delatnostima i predstavljanju Republike Srbije u Republici Jermeniji.\n- Radomir Vuković, arhitekta i grafički dizajner, odlikovan je zlatnom medaljom za zasluge, za izuzetne zasluge i postignute rezultate u javnim i kulturnim delatnostima.\n- Građevinska tehnička škola u Beogradu odlikovana je zlatnom medaljom za zasluge, za izuzetne zasluge i postignute rezultate u prosvetnoj delatnosti.\n- Slobodan Marković, direktor Međunarodnog festivala pozorišta za decu iz Subotice, odlikovan je zlatnom medaljom za zasluge, za izuzetne zasluge i postignute rezultate u javnim i kulturnim delatnostima.\n- Kliničko bolnički centar Zvezdara u Beogradu odlikovan je zlatnom medaljom za zasluge, za izuzetne zasluge i postignute rezultate u zdravstvenoj zaštiti.\n- Fudbalski klub "Vojvodina" iz Novog Sada odlikovan je zlatnom medaljom za zasluge, za izuzetne zasluge i postignute rezultate u sportskim delatnostima.\n- Zlatnom medaljom za zasluge je odlikovana Žandarmerija Ministarstva unutrašnjih poslova, za izuzetne zasluge i postignute rezultate u izvršavanju bezbednosnih zadataka i zaštiti građana Republike Srbije.\n- Zlatnom medaljom za zasluge je odlikovana Protivteroristička jedinica Ministarstva unutrašnjih poslova, za izuzetne zasluge i postignute rezultate u izvršavanju bezbednosnih zadataka i zaštiti gradjana Republike Srbije.\n- Zlatnom medaljom za zasluge je odlikovana Specijalna antiteroristička jedinica Ministarstva unutrašnjih poslova, za izuzetne zasluge i postignute rezultate u izvršavanju bezbednosnih zadataka i zaštiti građana Republike Srbije.\n- Nikolaj Petrovič Burljajev, dramski umetnik iz Rusije, odlikovan je srebrnom medaljom za zasluge, za izuzetne zasluge u javnim i kulturnim delatnostima.\n- Dragica Gaga Rosić, prevodilac za grčki jezik, odlikovana je srebrnom medaljom za zasluge, za izuzetne zasluge u javnim i kulturnim delatnostima.\n- Zaslužni pripadnici Ministarstva odbrane i Vojske Srbije odlikovani su, za izuzetne zasluge i rezultate pokazane u obavljanju dužnosti i zadataka u oblasti odbrane i bezbednosti, medaljama za revnosnu službu, i to 16 zlatnih i 35 srebrnih, navedeno je u saopstenju Pres službe predsednika Republike.\nmisho Vreme: 10.02.2015 20:48h\nprosto neverovatno da predsednica Fonda dragice nikolić nije dobila ni jedno odlikovanje,isto kao što nije odlikovan ni gradonačelnik kragujevca.njihove zasluge su toliko vidljive,jasne,korisne,pohvalne,od srca,znalačke da su vredne predsednikove pažnje ali I odanosti što su u zebnji čekale svog muža,tatu,svekra I dedu dvadesetak godina da dođe zdrav kući.A TEBE NARODE KOJI SI JEDINI VREDAN SVAKOG ODLIKOVANJA KO J...\nmiki Vreme: 10.02.2015 22:15h\nKo li je odlucivao o odlikovanjima . A zaboravljena je Stasa, savetnica. Za izuzetan uspeh u neznanju a posebno sto krivi misli i reci predesdnika drzave.\nmima Vreme: 11.02.2015 09:44h\nNadam se da ce i predsednica Fonda Dragice Nikolic biti odlikovana. U protivnom nije trebao da odlikuje, nikog.


Obala slonovače i Burkina Faso podelili bodove – Nadlanu.com\nObala slonovače i Burkina Faso podelili bodove\nBEOGRAD, 11. januara 2010. (Beta) - Fudbaleri Obale slonovače i Burkine Faso odigrali su u Kabindi bez golova, u prvoj utakmici Grupe B na Kupu afričkih nacija u Angoli.\nFudbaleri Obale slonovače su dominirali tokom čitavog meča, imali su loptu u posedu oko 70 odsto, ali nisu uspeli da probiju čvrstu odbrane Burkine Faso.\nObala slonovače je već u drugom minutu mogla da povede. Kolo Ture je odlično dodao do Didijea Drogbe, fudbaler Čelsija je šutirao iz prve, ali je jedan odbrambeni igrač Burkine Faso izbacio loptu u korner. Drogba je tada neuspešno tražio da sudija dosudi jedanaesterac.\nBakari Kone je nakon toga imao dve dobre prilike, ali nije uspeo da dovede Obalu slonovače u vođstvo. Nastavljali su se napadi izabranika Vahida Halilhodižća, ali oni nisu uspeli da pronađu način i savladaju golmana Daudu Diakitea.\nPrvu pravu priliku Burkina Faso imala je u 67. minutu kada je Dagano sa 35 metara dobro izveo slobodan udarac, ali je igrač Obale slonovače Beri uspeo da otkloni opasnost. Samo minut kasnije Kone je opet bio u šansi, ali je iz odlične pozicije loše šutirao.\nDo kraja utakmice nije bilo ozbiljnijih prilika za gol.\nU Grupi B Obala slonovače i Burkina Faso imaju po bod, dok je Gana bez bodova, pošto nije odigrala utakmicu sa repezentacijom Togoa, koja je zbog napada odustala od takmičenja.\nGana će prvu utakmicu na turniru igrati u petak protiv Obale slonovače.


Biznis.ba - Čović otvorio mikro sajam privrede "BiH2World" u Stuttgartu\n15 firmi iz BiH\nT. C. 16:08 / 13.10.2017.\nPredsjedavajući Predsjedništva BiH Dragan Čović, kao visoki pokrovitelj, svečano je otvorio mikro sajam privrede "BiH2World" u Stuttgartu, u SR Njemačkoj.\nU svom pozdravnom govoru Čović je istakao kako je ovo izvrsna prilika da se promovišu bh. privredni potencijali, te da se pokaže kako se BiH želi snažnije uključiti u evropske privredne tokove i evropsko tržište.\nMikro sajam "BiH2World" u Stuttgartu organizovan je u saradnji Vanjskotrgovinske komore BiH, Agencije za promociju stranih ulaganja u BiH (FIPA), Privredne komore Stuttgarta (IHK), Bosnian Herzegovinian Business Club Frankfurt (BiHWV) i pod pokroviteljstvom Predsjedništva Bosne i Hercegovine.\nOvu izvrsnu priliku za promociju iskoristilo je 15 firmi iz BiH, koje su predstavile svoje usluge njemačkim firmama u jednom od najrazvijenijih privrednih dijelova Njemačke.